Putovanja: GRČKA. Letovanje u Grčkoj 2021. (PLF, PCR test, vakcinacija, deca, digitalni zeleni sertifikat...) - Dan u Beogradu\nNaslovna » BG špijun » Putovanja: GRČKA. Letovanje u Grčkoj 2021. (PLF, PCR test, vakcinacija, deca, digitalni zeleni sertifikat…)\nGrčka - Letovanje u Grčkoj - potrebna dokumentacija (foto: Pixabay)\nAh Neša 28. maj 2021. BG špijun, Turizam, Van Beograda Postavite komentar\n(Tekst je ažuriran 1. septembra 2021.)\nZa ulazak turista otvoreni su 24 časa sledeći drumski gračni prelazi:\nsa S. Makedonijom: Evzoni, Niki i Dojrani;\nŠta je obavezno za putovanje u Grčku ovog leta\nPored redovnih dokumenata, svi putnici koji dolaze u Grčku, moraju prethodno da prikupe sledeće:\nnegativan PCR test,\n(ili) potvrda o završenoj vakcinaciji,\n(ili) povrda o preležanom virusu korona,\n(ili) brzi test ne stariji od 48 sati (oslobođena su deca do 12 godina starosti).\nTakođe, svi putnici na graničnom prelazu podležu se brzom testiranju (nasumična testiranja), a ukoliko je test pozitivan obavezna je kućna izolacija 14 dana u objektu po izboru putnika ili onom koji odrede grčki nadležni organi (o trošku grčke države). Rezultat brzog testa dobija se za desetak minuta.\nPLF – 24 sata pre ulaska u Grčku\nElektronski obrazac prijave – Passenger Location Form (PLF) mora da se popuni preko sajta www.travel.gov.gr najmanje 24 časa pre ulaska u Grčku i pri ulasku da se pokaže dobijeni kod.\nPorodica popunjava jedan PLF sedam dana pre putovanja, kao i više osoba koje putuju jednim automobilom.\nZa popunjavanje PLF-a potrebni su pasoši i saobraćajna dozvola (ne ukucavaju se kvačice na našim slovima).\nOvaj obrazac popunjavaju i oni koji putuju autobusom ili avionom.\nAko se letuje u nekoliko mesta, potrebno je samo navesti mesto u kome ćete biti tokom prva 24 sata.\nPosle popunjavanja PLF-a na mejl se dobija QR kod koji je potrebno odštampati ili imati (kao sliku) u mobilnom telefonu i pokazati ga na granici.\nPreporuka grčkog ministarstva turizma je da se besplatno preuzme aplikacija Visit Greece jer na njoj mogu da se pronađu baš sve potrebne informacije, uključujući i PLF.\nZa putovanje u Grčku neophodan je i negativan PCR test, ne stariji od 72 sata (oslobođena su deca do 12 godina starosti), ukoliko se niste vakcinisali ili niste preležali virus korona, ili rapid test ne stariji od 48 sati (takođe, oslobođena su deca do 12 godina starosti)\nCena PCR testa je 9.000 RSD, a može da se zakaže preko portala eUprava ili na 011/3620-000.\nPotvrda mora da bude na engleskom i da sadrži osnovne podatke (ime, prezime, broj pasoša ili JMBG). Negativan test se prihvata samo ako je urađen u državnoj nadležnoj laboratoriji ili akreditovanoj privatnoj laboratoriji.\nUkoliko ste u mogućnosti da čekate nekoliko sati na rezultate testa u Severnoj Makedoniji, cene se kreću od 36 do 47 evra u Skoplju.\nPotvrda o vakcinaciji za putovanje u Grčku\nPotvrda o završenoj vakcinaciji (najmanje 14 dana pre putovanja u Grčku) dobija se posle izvršene vakcinacije i mora da sadrži, pored ličnih podataka, tip primljene vakcine i broj doza.\nDvojezičnu povrdu sa QR kodom dobijate na mejl i(li) SMS porukom, a ukoliko je niste dobili, možete da je potražite na portalu eZdravlje. (Posle registracije, unesenog LIB-a i broja zdravstvene knjižice, klikom na „preuzmi“ dobijate potvrdu imunizacije na COVID-19)\nGrčka prihvata bilo koju vakcinu.\nPotvrda o preležanom virusu korona\nLicima koja su preležala COVID-19 u prethodna dva do devet meseci pre putovanja (ako se nisu posle vakcinisala), neophodna je potvrda o preležanoj bolesti na engleskom jeziku.\nAko već nemate potvrdu da ste preležali virus korona, možete da je preuzmete preko portala eZdravlje. Potvrda je dvojezična sa QR kodom.\nZa decu koja imaju više od pet godina takođe važi mogućnost pokazivanja potvrde ukoliko su preležala virus.\nGrađani Srbije koji su u prethodnih šest meseci preležali COVID-19, a posle toga se nisu vakcinisali, mogu dobiti digitalni zeleni sertifikat u koji je upisan i podatak o pozitivnom testu.\nPotvrda o preležanom virusu korona podrazumeva pozitivan PCR ili antigenski test urađen u poslednjih šest meseci, a uslov je da je testiranje izvršeno u nekoj od državnih laboratorija pre najmanje četiri nedelje.\nSertifikat sadrži podatke o obe doze vakcine, zatim o tri testa, kao i o tome da je neko preležao virus korona.\nDigitalni zeleni sertifikat je najbolje sačuvati na mobilnom telefonu, ali može i da se odštampa.\nRazmatra se mogućnost da digitalni zeleni sertifikat može da se preuzme i u turističkoj agenciji preko koje se putuje, a ako se to omogući, objavićemo na ovoj stranici.\nTakođe, uskoro će u digitalne zelene sertifikate biti uneti i podaci o serološkim testovima urađenim u referentnim nacionalnim laboratorijama.\nDa bi se dobio Digitalni zeleni sertifikat potrebno je da građani budu registrovani na portalu eUprava. Posle prijave i odabira usluge „Digitalni zeleni sertifikat“ prikazuje se opcija „Pokreni uslugu“. Potrebno je da građani provere svoje podatke, potvrde mejl adresu i za nekoliko minuta Digitalni elektronski sertifikat stiže na odabrani mejl.\nPovratak iz Grčke u Srbiju\nPCR test nije potreban po povratku iz Grčke.\nTagovibg špijun covid-19 deca grčka leto 2021 letovanje letovanje u grčkoj more pcr test plf potvrda o vakcinaciji putovanja turizam vakcina protiv covid-19 vakcinacija van beograda virus korona\nPrethodni 12. Čukarička ferijalna roštiljijada\nSledeći Vremenska prognoza za vikend, 29. i 30. maj 2021.


Epl, Amazon, Fejsbuk, Gugl i Majkrosoft potrošili su zajedno oko 64 miliona dolara kako bi uticali i oblikovali niz američkih regulativa i sprečili dodatne vladine inspekcije i nadzore u 2018. godini. Među njima rekorder je Gugl koji tako posebno štiti svoj Jutjub, a čini se da takvim ulaganjima nema kraja ni u ovoj godini.\nGugl je najviše potrošio na lobiranja u Kongresu, Beloj kući i kod ključnih federalnih agencija po pitanjima piratstva, stoji izveštajima. To je i njihov novi rekord, piše "Vašington post", budući da su prošle godine na takvo lobiranje potrošili oko 18 miliona dolara, što je i dalje više od bilo koje druge kompanije u ovom tehnološkom sektoru.\nGugle je dobio niz kritika i zbog toga što su potrošili oko 5,5 miliona evra na lobiranja u području zaštite autorskih prava i muzike na njihovom Jutjubu. Posebno kako bi uticali na politiku koju je nametnula EU. Stručnjaci kažu kako je 14 njihovih zaposlenih sarađivalo sa tri zaposlena koji imaju pristup Evropskom parlamentu.\nNovi zakon o zaštiti podataka Guglu doneo još više novca\nTaj je iznos još i veći ako se pobroje sve organizacije u kojima su pokušali da šire svoj uticaj. Kažu tako kako je kombinovana vrednost njihovog indirektnog lobiranja oko 25,5 miliona evra. Spotifaj i Epl mjuzik plaćaju oko 4,3 milijardi funti godišnje za muziku koju koriste ili oko 15 funti po korisniku, kako piše UK Mjuzik, što je više od Jutjuba. To je najveći izvor muzike na svetu, koji posećuje oko 85 odsto gledalaca svakog meseca.\nPo podacima UK Mjuzik, Gugl i njegovi saradnici stoje iza 31 miliona funti vrednih lobističkih operacija na području evropskog digitalnog tržišta, autorskih prava i licenciranja. Njihovo lobiranje moramo posmatrati i u svetlu poslednjih skandala koji su započeli Fejsbukovim korišćenjem privatnih podataka korisnika u neke druge svrhe. Sećamo se i svedočenja šefa Fejsbuka Mark Zarkenberga, šefa Gugla Sundar Pičaija i Tvitera Džeka Dorsija.\nTakav snažan napad i potreba za nadzor neće nestati u 2019. godini, naglašavaju stručnjaci. Kongres je već predstavio nove predloge za restrikciju načina na koji tehnološke kompanije prikupljaju i koriste podatke svojih korisnika. Rezultat će možda vratiti ove kompanije u centar pažnje javnosti. Čak ni Zarkenberg ne zna kako će Fejsbuk izgledati 2020.\n- Kada u ovoj tehnologiji omogućite određene stvari sigurno je kako ćete biti pod nadzorom zbog posledica istih - rekla je Linda Mure, predsednica TečNeta.\nIzveštaji su takođe pokazali da je Fejsbuk potrošio više od 12,6 miliona dolara na lobiranje tokom 2018. godine, a rekord je srušio i Tviter koji je po prvi put za potrebe lobiranja potrošio oko milion dolara. Osim problema sa korišćenjem privatnih podataka, dodatno ispitivanje i nadzor ovi divovi doživeli su i zbog širenja govora mržnje i dezinformacija koji se mogu naći na stranicama ovih društvenih mreža.\n- Demokrate koji sada imaju kontrolu obećali su da će se tim pitanjima posvetiti i ove godine. Mnogi u ovoj industriji pitaju se da li je ovo početak nove ere u kojoj će svake godine neko od njih morati da odgovara na niz ovakvih pitanja ili je to samo deo pritiska koji je završen pa ćemo dalje nastaviti po uobičajenom - pita se i Daniel Kastro, potpredsednik Fondacije za informacione tehnologije i inovacije (Information Technology and Innovation Foundation).\nBrojke otkrivaju sve laži Fejsbuka i Gugla\nAmazon je prošle godine na lobiranje po pitanju privatnosti potrošio 14 miliona dolara. Problemi sa kojima se oni najčešće bave su pitanja koliko su uticali na svoju konkurenciju i koliko su bezbednosnim merama zaštitili alate za prepoznavanje lica koje prodaju.\nZa razliku od ranije pomenutih, Majkrosoft je uspeo da izbegne pažnju Vašingtona prošle godine u kojoj su za potrebe lobiranja potrošili više od 9,5 miliona dolara. U tome je uspešan bio i Epl koji je potrošio oko šest miliona dolara.\nOni su se bavili mnogo ozbiljnijim problemima - kako zaštiti Epl od razornog uticaja Trampovog trgovinskog rata sa Kinom. Iako je njihova kampanja bila jako uspešna u tome, šef Tim Kuk rekao je investitorima da će se i u poslednjem kvartalu osetiti uticaj ovog međunarodnog trgovinskog sukoba.


Smederevke vicešampionke države - SDCafe.rs\nHome\tInfo\tSmederevke vicešampionke države\nNakon vicešampionske titule osvojene proletos na Prvenstvu Srbije u disciplini vazdušni pištolj, seniorke Streljačke družine „Smederevo“ postale se vicešampionke Srbije i malokalibarskim pištoljem. Pojedinačno peto mesto podelile su naše devojke Jasmina Grgić i Ana Alentijev sa Jelenom Tomić iz Streljačke družine „Kikinda“. U disciplinama puškom od naših strelaca najbolji uspeh ostvario je senior Nikola Simić osvajanjem sedmog mesta u disciplini 60 metaka ležeći.\nStreljačka družina „Smederevo“ po drugi put u ovoj godini ima vicešampionsku titulu države u gađanju pištoljem. Samo je Streljački klub „Crvena zvezda“, za koji nastupaju Jasna Šekarić, koja ima bronzanu olimpijsku medalju u ovoj disciplini iz Seula 1988. i aktuelni svetski broj jedan u ovoj disciplini Zorana Arunović, bolja od naše ekipe, u kojoj sa jedinom seniorkom Jasminom Grgić (1987), nastupaju juniorka Ana Alentijev (1996) i mlađa juniorka Ana Todorović (1999). Tako su naše devojke praktično ponovile uspeh sa državnog prvenstva vazdušnim oružjem u Ivanjici ove godine, ali ovoga puta u disciplini malokalibarskim pištoljem, na strelištu u Novom Sadu. Pojedinačno Jasmina Grgić se u finale plasirala kao druga, sa odličnim rezultatom od 579 krugova, ali je u finalu morala da podeli peto mesto sa mlađim koleginicama, klupskom drugaricom Anom Alentijev i Jelenom Tomić iz Streljačke družine „Kikinda“. Prvo mesto osvojila je Zorana Arunović, druga je bila Jasna Šekarić, takmičarke „Crvene zvezde“, treća Danica Rašeta iz Streljačkog kluba „Zemun Centar“, četvrta Bobana Veličković iz Streljačkog kluba „Bor 030“…\nMisterija nestalih kaseta sa snimkom skupštine kruži Smederevom


27-04-2018 17:12 Srbija Politika\nPripadnici Agencije za istrage i zaštitu BiH uhapsili su rano jutros u Bihaću, Atifa Dudakovića, nekadašnjeg komandanta Petog korpusa armije BiH, zbog ratnih zločina nad Srbima u jesen 1995. godine na području zapadnokrajiških opština.\n„Lišeni su slobode nekadašnjih zapovednici i pripadnici 5. korpusa Armije R BiH koji su osumnjičeni za ratne zločine tokom 1994. i 1995. godine, a vrše se pretresi na 17 lokacija“, navedeno je u saopštenju Tužilaštva BiH.\nSlobode su lišili Atifa Dudakovića, nekadašnjeg zapovednika 5. korpusa Armije R BiH, te još 11 zapovednika i pripadnika 5. korpusa Armije R BiH.\nPo podacima institucija u Republici Srpskoj, koje se bave traženjem nestalih, u akcijama Petog korpusa Armije BiH, tokom 1995. godine, u opštinama Petrovac, Bihać, Bosanska Krupa, Sanski Most i Ključ ubijeno je 870 srpskih civila i 400 vojnika, a spaljeno više od 30 sela.\nNa tom području nađena je 21 masovna grobnica Srba koje su pripadnici Petog korpusa Armije BiH ubili tokom vojne akcije „Maestral“.\nDudaković je ranije negirao svaku svoju umešanost u ratne zločine, tvrdeći da je reč o „montažama“ i „vađenju njegovih reči iz konteksta“.\nDodik: Tužilaštvu BiH trebalo 12 godina da na video-snimku identifikuje Dudakovića\nPredsednik Republike Srpske, Milorad Dodik, izjavio je Srni da hapšenje Atifa Dudakovića, ratnog komandanta takozvane Armije RBiH, s aspekta prava nije zakasnelo, jer ratni zločin ne zastareva, ali je zakasnelo s aspekta pravde.\n„Potomci žrtava Dudakovićevog zločina pravdu čekaju više od 20 godina. U međuvremenu su mnogi umrli, kao što je umrlo na desetine svedoka njegovih brutalnih zločina. Prošlo je čak i 12 godina otkako sam zajedno sa tadašnjim predsednikom Republike Srpske podneo prijavu za ratni zločin protiv Atifa Dudakovića, čije su naredbe za vršenje zločina snimljene kamerom“, rekao je Dodik Srni na molbu da prokomentariše današnje hapšenje Dudakovića.\nPodsetivši da je Tužilaštvu BiH trebalo 12 godina da na video-snimku identifikuje Atifa Dudakovića, predsednik Srpske je rekao da zato misli da je njegovo hapšenje, kao i hapšenje ostalih iz te grupe, farsa i uspostaljvanje veštačkog balansa u procesuiranju ratnih zločina.\n„Da je ovo hapšenje usledilo neposredno nakon što su u javnosti prikazani snimci na kojima se jasno vidi kako Dudaković izdaje naređenje za zločine, verovao bih u dobre namere pravosuđa BiH. Ovako, mislim da je u pitanju zakasnelo hapšenje sa neizvesnim sudskim epilogom“, zaključio je Dodik.\nZvizdić: Ovo je tendencija izjednačavanja onih koji su branili BiH sa agresorima\nHaošenje i pritvaranje heroja odbrane BiH, generala Atifa Dudakovića i njegovih saboraca predstavlja neprihvatljiv pokušaj ponižavanja pripadnika 5. korpusa Armije RBIH, koja je odbranila Krajišnike i BiH od zločinačkih i genocidnih namera agresora, ocijenio je za Fenu predsedavajući Savjeta ministara BiH, Denis Zvizdić.\n„Pritvaranje onih koji su cijelo vrijeme bili dostupni nadležnim tužilačkim i policijskim tijelima i redovno se odazivali na sve pozive, prerasta u zabrinjavajuću tendenciju i prepoznatljivu namjeru izjednačavanja onih koji su izvršili agresiju na nezavisnu državu BiH i onih koji su branili goloruke civile i teritorijalni integritet i suverenitet BiH. Želimo vrlo jasno poručiti da pokušaj izjednačavanja krivice u broju i obimu izvršenih zločina u toku agresije na BiH neće uspjeti“, poručio je Zvizdić.\nPo njegovim rečima, desetine logora u kojima su ubijani civili bošnjačke nacionalnosti, preko 700 masovnih grobnica iz kojih se još uvek vade tijela ubijene dece, devojaka, mladića i staraca bošnjačke nacionalnosti, desetine hiljada silovanih Bošnjakinja, razoreni gradovi i porušene džamije jasno dokazuju ko je bio i kakve su bili planovi okupatora i agresora, a ko su bili branioci, heroji i oslobodioci.\n„Dudaković, Nadarević, Mahmuljin, Vikić su bili i ostaju sinonimi časne i herojske odbrane BiH i njihova nevinost će sasvim sigurno biti dokazana. Zbog toga će imati punu i trajnu podršku svih koji vole BiH i neće biti dozvoljeno njihovo blaćenje i ponižavanje“, zaključio je Zvizdić.\nVučić o Kosovu: Zar hoćete, da i ovo malo Srba izgine za neki mit, imaginarnu slavu? Više o tome čitajte OVDE.\nOteraće me s Kosova samo Vučićev potpis\nJugoslav Petrušić šokirao ceo Balkan: Evo zbog čega je velikim američkim korporacijama bio potreban rat u Jugoslaviji (VIDEO)


RTV\t12.01.2018 11:32\nU probnim pregovorima konzervativaca Angele Merkel i socijaldemokrata došlo je do proboja, pošto su se obe strane saglasile oko plana za otpočinjanje formalnih pregovora o formiranju "velike koalicije".\nDokument, usaglašen nakon više od 24 časa pregovaranja, sastoji se od 28 strana i omogućiće da se narednih nedelja pregovara o svim detaljima koalicionog sporazuma, prenosi Rojters.\nTime se, kako navodi Rojters, jačaju perspektive za formiranje vlade koju bi ponovo činili koncervativci i socijaldemokrate. Time bi se okončala politička neizvesnost u Nemačkoj, koja traje još od izbora održanih 24. septembra.\nDorotea Baer iz redova Hrišćansko-socijalne unije (CDU) na Tviteru je objavila sliku sporazuma na kojoj se vidi prva njegova strana koju drži u ruci uz komentar: "Još poprilično topao".\nNeizvesnosti oko formiranja nemačke vlade oslabile su ulogu Berlina na međunarodnom planu i pokrenule pitanja o tome koliko će još kancelarka Merkel ostati na tom položaju, navodi Rojters.\nBritanska agencija, koja je imala uvid u dokument, navodi da su se stranke obavezale da formiraju "specifične budžetske fondove" za stabilizaciju evra i za podršku "socijalnoj konvergenciji" i strukturalnim reformama. To bi, kako se smatra, moglo da stvori osnovu budućeg "investicionog budžeta" za evrozonu.\n"U bliskom partnerstvu sa Francuskom, želimo da na održiv način jačamo i reformišemo evrozonu, tako da evro može bolje da izdrži globalnu krizu", navodi se u dokumentu.\nSpajanje porodica odnosi se samo na brakove sklopljene pre nego što su migranti napustili svoje zemlje, i samo ako se radi o pojedincima koji nisu počinili nikakav zločin, niti predstavljaju opasnost, kao i u slučajevima kada se ne očekuje njihov skori povratak kućama.\nRojters konstatuje DA dogovor o toj "jednoj od najemotivnijih tema" potvrđuje da su konzervativci i socijaldemokrati blizu odluke o otvaranju formalnih koalicionih pregovora.


EK predlaže početak razgovora sa Srbijom\nPredsednik Evropskog saveta Herman Van Rompuj i premijer Srbije Ivica Dačić\nPreporučen i početak pregovora o SSP sa Kosovom; EU konačnu odluku o sudbini evropskh integracija Beograda i Prištine donosi na junskom zasjedanju\nMinistri vanjskih poslova EU danas u Luksemburgu pozdravili nedavno postignuti sporazum Beograda i Prištine o normalizaciji odnosa, odajući priznanje dvojici premijera i evropskom posredovanju. Smatra se to dobrom viješću za Srbiju i Kosovo, region i cijelu EU, a konačnu odluku o sudbini evropskh integracija Beograda i Prištine donijeće na junskom zasjedanju.\nVisoka predstavnica Evropske unije za spoljnu politiku i bezbednost Ketrin Ešton podržala je večeras preporuku Evropske komisije da Evropski savjet nastavi proceduru kako bi u junu počeli pregovori o članstvu sa Srbijom i naglasila da je sada najvažnija primena sporazuma Beograda i Prištine. Na konferenciji za novinare u Luksemburgu, Ešton je naglasila značaj sporazuma koji su premijeri Srbije i Kosova potpisali u petak i ocenila to "fantastičnim signalom za ceo region".\n"Premijeri Ivica Dačić i Hašim Tači, i njihovi timovi, pokazali su izuzetnu hrabrost u prethodnih šest meseci, i sada vode svoje zemlje ka budućnosti, i sve dalje od prošlosti", istakla je Ešton.\n"Ovaj je dogovor je veoma važan i za nas Evropljane i kada to područje Evrope dobije više stabilnosti kroz poboljšanje odnosa iizmeđu Srbije i Kosova, to onda nije dobra vijest samo za ljude i zemlje koje se to izravno tiče nego je to dobra vijest za sve Evropljane i cijelu Evropu. Sada treba ono što je dogovoreno provesti i ako sljedećih dana vidimo kako je to usvojeno u tim zemljama i implementirano onda ćemo ući u razgovore s njemačkim Bundestagom", kazao je njemački šef diplomatije Gvido Vestervele.\n"Evropska komisija je jutros usvojila prepruke ministrima da otvore pregovore o prijemu za Srbiju, kao i pregovore o Sprazumu o stabilizaciji i pridruživanju sa Kosovom i to je istorijsko okretanje i Srbije i Kosova prema budućnosti", poručio je evropski komesar za proširenje Štefan File.\n"Tek jutros smo dobili izvještaj Komisije. O tome će se razmatrati na radnom nivou i ovome ćemo se vratiti na junskom sastanku ministara vanjskih poslova, kada će i biti donijeta odluka. Do tada, države članice će razmatrati izvještaj EK, da bi smo u junu mogli donijeti konačnu odluku", najavio je predsjedavajući Evropskog vijeća, irski ministar vanjskih poslova, Imon Gilmor.\nSada je fokus na inplementaciji, ne samo poslednjeg postignutog sporazuma, već i svim dosadašnjih dogovora Beograda i Prištine. Daće to kredibilitet dvjema stranama i ključni argument šefovima država ili vlada da na junskom samitu donesu pozitivne odluke o budućnosti evropskih integracija i Srbije i Kosova.


Inter holidays group | Infostar\nInfostar» Svet informacija» Svet putovanja» Inter holidays group\nSkoro svaka turistička agencija u sklopu svoje ponude ima letovanje i zimovanje, ali ono što izdvaja turističku agenciju Inter holidays group jeste mogućnost organizovanja različitih individualnih i grupnih putovanja, prilagođenih posebnim željama i zahtevima svakog putnika koji želi da doživi nezaboravne trenutne na bilo kom putovanju u bilo koju destinaciju!\nPreko Inter Holidays Travel Agency možete da kupite avio karte i rezervišete avio prevoz, a takođe postoji mogućnost i organizovanog transfera do određenog mesta koje je vama lično interesantno i to sve sa uslugom licenciranog turističkog vodiča. Osim klasičnih ponuda za kraća putovanja i izlete u evropske metropole, Inter holidays group vam nudi mogućnost organizacije shopping tura. Shopping ture su moguće ka svim gradovima koji imaju velike shopping centre, među kojima su Budimpešta, Sofija, Trst, Beč…\nJoš jedna od stvari koje izdvajaju ovu turističku agenciju je organizovanje specijalnih događaja, u smislu ako vas interesuje poseta nekom od sajmova, koncerata, opera, festivala i svih drugih kulturno-umetničkih događaja. Inter holidays group vam obezbeđuje smeštaj, ulaznice, transfere, kao i fakultativne izlete gde god da poželite da otputujete! Prema tome, ukoliko imate ideju o bilo kakvom putovanju, a nemate predstavu kome da se obratite za pomoć u vezi sa organizacijom individualnog ili grupnog putovanja – potražite nas na www.inter-holidays.com ili posetite naše poslovnice u Beogradu.


Evroliga – Page 33 – Kosarka24\nNemanja Gordić o nastupu za BiH. Puno prašine diglo se oko nastupa Nemanje Gordića za repreezntaciju BiH u kvalifikacijama. Bilo je tu saopštenja Budućnosti, KS BiH, ali uglavnom Gordić nije igrao za BiH. "Kada je…\nNemanja Dangubić ima novi klub\nNemanja Dangubić novi je košarkaš Bajerna. Dangubić će u Bajernu igrati kod Dejana Radonjića, koji ga je trenirao u Crvenoj zvezdi, a tamo ga čeka i bivši saigrač iz tog vremena Stefan Jović, kao i…\nBudućnost izgubila finale u Italiji\nKošarkaši Budućnosti poraženi u finalu turnira u Brindiziju. Domaćin je slavio pobjedu 87:79 u finalu turnira. Najbolji u domaćem timu bio je kapiten Benks sa 22 poena. On je ujedno i najkorisniji igrač turnira. [embed]https://twitter.com/HappycasaNBB/status/1041426782149386240[/embed]…\nBudućnost u finalu turnira u Italiji\nKošakaši Budućnosti igraće u finalu turnira u Brindiziju. Šampion ABA lige je u polufinlu turnira savladao Sakariju 81:69 (18:16,14:23, 25:18, 24:12). Najefikasniji u pobjedničkoj ekipi bili su Nemanja Gordić sa 25 poena, Earl Clark sa…\nGordić vodio Budućnost do pobjede\nBudućnost u Beogradu bolja od Nižnjeg. Budućnost je pobijedila Nižnji Novgorod 84:80 u pripremnom meču koji je odigran u Beogradu. Tim Aleksandra Džikića do pobjede je vodio Nemanja Gordić, strijelac 18 poena, Erl Klark dao…\nAnte Tomić istorija Barselone\nAnte Tomić novi kapiten Barselone. Ante Tomić novi je kapiten Barselone, a traku je naslijedio od Huana Karlosa Navara, koji se penzionisao. Ništa čudno rekli bi što igrač, koji igra sedmu sezonu u klubu nosi…


ZAKON O IZMJENI AKCIZA NA NAFTU I NAFTNE DERIVATE TEŠKO DA ĆE BITI DONET I U SEPTEMBRU\nTeško da će u septembru Parlamentarna skupština BiH usvojiti zakon o povećanju akciza na naftu i naftne derivate s obzirom na komplikacije u vezi s parlamentarnom većinom i oštrim protivljenjem opozicije da se povećaju, kako kažu, nameti građanima BiH.\nKrajnji rok koji je međunarodna zajednica dala BiH da usvoji zakon o povećanju akciza, te pristupi Transportnoj zajednici je septembar, međutim poslanici u Predstavničkom domu BiH skeptični su i ne vjeruju da će u septembru ovo biti riješeno.\nDušanka Majkić, poslanica u Predstavničkom domu BiH, smatra da će teško doći do usvajanja zakona kojim bi se povećale akcize na naftu i naftne derivate s obzirom na to da se politička situacija dodatno zakomplikovala. "Jedino da međunarodna zajednica izvrši veliki pritisak, što je moguće, ali ne i garantovano", kaže Majkićeva. Ističe da sada dosta toga ovisi i o tome kako će se izjasniti delegati u Domu naroda BiH kada je u pitanju izvještaj o radu Vijeća ministara BiH za prošlu godinu, pošto je izvještaj oboren u Predstavničkom domu BiH. "Ukoliko bi i Dom naroda izglasao nepovjerenje Savjetu ministara, onda bi možda neka nova parlamentarna većina prihvatila akcize", kaže Majkićeva.\nDamir Bećirović, poslanik u Predstavničkom domu BiH, kaže da vjeruje kako će se u septembru akcize opet naći na dnevnom redu, a Mirsad Mešić ne vjeruje da će ovo Vijeće ministara BiH ponovo staviti akcize na dnevni red. Mirsad Isaković ističe da bi bilo suludo na dnevni red staviti akcize nakon što su četiri puta odbijene i nakon što je pao izvještaj o radu Vijeća ministara BiH. Poslanik Amir Fazlić vjeruje da će se strasti smiriti do septembra i da će svi politički akteri u BiH shvatiti šta je prioritet i da je evropski put važan za sve građane BiH. Vjekoslav Bevanda, ministar finansija i trezora BiH, kazao je ranije da mu ne pada na pamet da ponovo ulazi u tu avanturu kao predsjedavajući UO UIO BiH, koji i predlaže zakon o povećanju akciza na naftu i naftne derivate, dok svi ne sjednu i ne dogovore se\nIzvor: Vebsajt Nezavisne novine, 30.07.2017.


31. Decembra 2017. admin Grand 0\nKraj 2017. godine uz “Zvezde Granda” ostaće upamćen po tome što su uz pesmu “Ostavljam te” članovi žirija pripredili žurku na scenu. Prvi je istrčao direktor “Grand produkcije” na podijum, a onda je pozvao Jelenu Karleušu da mu se pridruži. Uz ovacije publike Popović je kleknuo, a diva se ponovo našla na njegovim ramenima. Svi u studiju nisu mogli da veruju svojim očima…\n“Posle ovoga ćeš da dobiješ samo bruh”, našalila se Ana Bekuta, a Bosanac mu je poručio da je najjači čovek koga poznaje. Pogledajte kako je izgledao nezaboravan momenat koji sigurno odlazi u arhivu najzabavnijih u ovoj godini:\nOvo nikad nije viđeno u zvjezdicama! Mali Ljuba (5) raspametio pesmom “Jutro”, svi u studiju se i smejali i plakali! (Video)


U Krušiku "GRUVAJU" otkazi?\nNakon što 31. jula grupi od tridesetak radnika Krušika nisu produženi ugovori o radu, krajem ovog meseca još oko 150 radnika valjevske fabrike ostaće bez posla.\nGeneralni direktor kompanije Vladan Lukić, na osnovu odluke fabričkog Nadzornog odbora čije članove imenuje Ministarstvo odbrane, upravo je, saznaje Danas, naložio rukovodiocima proizvodnih celina u Krušiku da sačine spiskove sa po pet odsto prekobrojnih, kojima od 31. avgusta neće biti produženi ugovori o radu.\nKako u Krušiku radi oko 3.000 radnika, to će već za desetak dana bez posla da ostane još oko 150 valjevskih oružara. Krajem prošlog meseca na spiskovima prekobrojnih bio je jedan odsto proizvodnih radnika Krušika.\nPredstavnici zaposlenih u Krušiku tvrde da su im, u ovom slučaju, “ruke vezane”, pošto se radi o zaposlenima kojima su ugovori o radu ranije produžavani na po dva, a od jula ove godine krajem svakog narednog meseca.\nSindikalcima je jasno da su država i od nje postavljeni Nadzorni odbor i fabrički menadžment našli model za rešavanje problema prekobrojnih u Krušiku koji oni, kako kažu, ne mogu da ospore i osujete, jer su i sami radnici koji rade na određeno vreme prihvatili takav radni angažman i status.


(drumski, vazdužni, kontejnerski, železnički)\nMeđunarodni transport podrazumeva organizaciju i prevoz robe šleperima, hladnjačama, manjim kamionima (do 3,5t nosivosti), kombijem...iz svih delova Evrope a naročito iz Holandije, Belgije, Nemacke, Austrije, Italije, Mađarske...Organizujemo i kompletan avio prevoz za robu iz celog sveta i isto tako iz Srbije na bilo koju destinaciju u svetu.\nNa svim graničnim prelazima imamo svoje partnere sa kojima sarađujemo tako da u svakom momentu (24 h dnevno) možemo prenauputiti vozilo sa robom na odredišnu carinarnicu u bilo kom gradu naše zemlje.\nUnutrašnji transport podrazumeva prevoz robe po celoj Srbiji i Crnoj Gori, kao i prevoz u lokalu,šleperima, manjim kamionima, kombijem i pick up-om.\nPredstavlja celokupan proces planiranja, obezbeđenja, kontrole i evidencije snabdevanja i zbrinjavanja materijalnim sredstvima,organizacije transporta i gde možete saznati sve u vezi\ntransporta kao i informaciju gde vam se trenutno nalazi roba.\nŠpedicija podrazumeva pripremu kompletne papirologije za carinu i carinjenje robe u uvozu, izvozu, privremenom uvozu i izvozu robe , smeštaju robe, prenaupućenju robe... i sama procedura carinjenja na svim carinskim ispostavama u Beogradu kao i u drugim gradovima Srbije.\nVršimo smeštaj robe u sva carinska i privatna skladišta u Beogradu.\n- Spoljno-trgovinsko poslovanje\nProfesionalnost u radu, pružanje saveta i usluga predstavljaju osnov i moto postojanja našeg preduzeća.\n- Konsalting u oblasti spoljne trgovine i carinjenja robe\nSve napred navedene funkcije, kao i višegodišnje iskustvo i rad, pružaju našim dosadašnjim, ali i budućim klijentima, sve potrebne informacije i tumačenja vezana za spoljno-trgovinski, devizni i carinski zakon.\nVršimo zastupanje u carinskom postupku kao i pripremu kompletne carinske dokumentacije.Zaposleni poseduju licencu Uprave Carine, što omogućuje nesmetani rad, a podnošenje carinskih dokumenata vršimo putem elektronskog poslovanja sa Upravom Carine.Sedište firme je u Beogradu. S obzirom na veliki broj komintenata na teritoriji Novog Sada, sve navedene delatnosti se obavljaju i u Predtavništvu u Novom Sadu. Vršimo carinjenje robe na svim ispostavama u Beogradu, kao i u drugim carinskim ispostavama u Srbiji.


► Vučić: O doktoratu Malog govore oni koji studiraju 15 godina\nVoleo bih da SzS izađe na izbore da vide koliko će glasova da dobiju\nVučić je kazao da bi najviše voleo da Savez za Srbiju izađe na izbore kako bi videli koliko će da dobiju glasova.\n"Ja bih najviše voleo da oni izađu na izbore da vide koliko će da dobiju glaosva. Ali postoje i neke druge opcije koje će u budućnosti da predstavljaju značajniju opozicionu snagu", rekao je Vučić u emisiji Upitnik.\nOn je rekao da ga kao predstavnika SNS-a ne raduje postojanje tih drugih opcija, jer bi on najviše voleo da ima opoziciju kao što je ova trenutno.\nRekao je i da SzS vodi dijalog sa testerama, dok on vodi sa narodom.\nSrbija nema nameru da nabavlja S-400, ali će nastaviti da se naoružava\nPredsednik Srbije kazao je večeras da Srbija nema nameru da nabavlja ruski raketni sistem S-400 jer nema novac za to, ali da će nastaviti da se naoružava opremom zbog koje joj ne prete američke sankcije.\n"Imamo avijaciju koja je mnogo jača nego što je bila ranije, pojačavaćemo se i u protivvazdušnoj odbrani, i sa pancirom, i drugim stvarima koje nisu na listi za (američke) sankcije. Ja sam odgovoran čovek, pregledam 100 puta te papire, pogledam šta je na listi za sankcije, kako da se provučemo kao 'kuče kroz tarabu', vodim računa da Srbija bude sve jača", rekao je Vučić na RTS u emisiji Upitnik.\n"Nabavljamo samo defanzivno oružje, zaboravite na to da budemo kao moj deda i svi drugi kad ih ustaše samo povedu iz kuće pa ih ubiju jednim metkom ili maljem u glavu", naveo je Vučić.\n"Mi svoje nebo i svoju zemlju nikom nećemo da damo. Mi ćemo da gradimo prijateljstva i dobre odnose, ali nećemo da budemo bambi da nas svi progutaju kad im padne na pamet. Neću da dozvolim sebi onu vrstu neodgovornosti koju smo sebi dozvolili devedesetih, da budemo toliko slabi da ne možemo ni da pokušamo da se branimo", kazao je predsednik Srbije.\n"Amerikanci nisu nikad menjali poziciju i politiku, uvek su tražili od Srbije da prizna Kosovo, odnosno oni traže obostrano priznanje, ali to je eufemizam za srpsko priznanje Kosova", kazao je Vučić.\nNeki od ministara SNS-a to više neće biti nakon izbora\nAleksandar Vučić izjavio je večeras da neki od ministara iz Srpske napredne stranke (SNS) koji se trenutno nalaze na tim funkcijama neće to više biti nakon predstojećih parlamentarnih izbora.\nOn je rekao da je poručio i ljudima iz vladajuće koalicije da se bore malo više i da ne može sve da završava on i još nekoliko ljudi.\n"Imamo na primer zagađenje, mi nismo zemlja koja može da bude naročito zagađenja zbog nedostataka industrije, ali eto potrefio se dan nema kiše, nema vetra, ima sve više automobila. I onda mene pitaju o tome. Pa što ti ne izađeš kao ministar da o tome pričaš", rekao je Vučić u emisiji Upitnik.\nNaveo je da to isto važi za neke ministre iz SNS-a, koji to neće biti nakon izbora.\n"Prvo sam kritikovao ljude iz SNS-a da se ne bore dovoljno. Ne može sve da bude dobro kada imate 20 ministara i svaki od njih po tri PR-a koji brinu samo o svojim ministrima", rekao je Vučić.\nGovoreći o odnosima sa svojim koalicionim partnerom Socijalističkom partijom Srbije (SPS), rekao je da on nije čovek koji govori o lošim stvarima i iznosi prljav veš.\n"Svako ko malo analizara period nakon 2000. godine može da zaključi da malo ko iz SPS-a može da zameri bilo šta nama iz SNS-a", rekao je Vučić.\nIspred RTS-a nije bilo više od 150 ljudi\nAleksandar Vučić izjavio je da ispred RTS-a večeras nije bilo više od 150 ljudi i da mu je žao što je došlo oko 30 njegovih pristalica koji su sa predstavnicima Jedan od pet miliona ušli u nepotreban dijalog.\nRekao je da je spreman da odgovori i na najprovokativnije pitanje, ali da nije način da nekoga sačekujete i sprečavate mu kretanje jer je to fašizam.\nVučić je rekao da je skup ispred RTS-a protivzakonit i da se njime šalje loša poruka.\n"Moramo da reagujemo pažljivije i da ne nasedamo na provokacije", rekao je Vučić u Upitniku.\nOn je rekao i da želi da ljudima ispred RTS-a pokaže da to nije budućnost Srbije i da hoće da se bori za normalnu zemlju.\nVučić je dodao da nisu krivi ti ljudi već nekoliko onih koji ne znaju šta hoće sa sobom i misle da mogu da rade šta hoće, a nemaju podršku naroda.\n"Oni meni ništa ne mogu. Mogu samo da me ubiju. Šta god su pokušavali da me spreče nisu uspeli", rekao je Vučić.


Naftna kompanija Saudijske Arabije, Aramko je prvim pojavljivanjem na berznaskom tržištu svoje zemlje postala najvrednija kompanija ne svetu. Ne samo to, vrednija je od pet sledećih naftaša – zajedno.\nPosle gigantske inicijalne javne ponude (postupak pred izlazak na berzu) od 25,6 milijardi dolara, Aramko je započela trgovanje na saudijskoj berzi Saudi Tadavul i već u prvim trenucima na tržištu povećao vrednost za 10 odsto.\nTime je kompanija premašila teško zamislivih 1.880 milijardi dolara vrednosti čitave kompanije, što je čini najvrednijom kompanijom na svetu.\nVrednost akcija Saudi Aramka koja je odmah dostigla maksimalno dozvoljeni dnevni rast od 10 odsto, odnosno 35,2 rijala (9,39 dolara) po akciji, čini Aramko vrednijim od najvećih pet naftnih kompanija sveta zajedno - Ekson mobil, Total, Rojal Dač Šel, Ševron i BP.\nAramko prodaje 0,5% svojih deonica pojedinačnim investitorima - od kojih su većina saudijski državljani, i 1% institucionalnim investitorima, od kojih su većina Saudijci ili imaju sedište u Zalivu.


Predavanje: Kad se sretnu feminizam i religija | IUS Vijesti\nPredavanje: Kad se sretnu feminizam i religija\nU četvrtak, 26. oktobra 2017. godine, u Konferencijskoj sali Internacionalnog univerziteta u Sarajevu, istraživačica na Univerzitetu na Stanfordu, gospođa Zilka Spahić Šiljak, održala je predavanje na temu: Kad se sretnu feminizam i religija.\nU prepunoj Konferencijskoj sali odvijala se živa diskusija o rodnim politikama kad su u pitanju ova dva pojma, uz primjere iz sve tri monoteističke religije. Gđa Zilka Spahić Šiljak podijelila je svoje bogato iskustvo stečeno tokom njenog istraživačkog rada.\nZilka Spahić-Šiljak profesorica je rodnih studija, programska je direktorica TPO Fondacije Sarajevo i pisac knjiga na temu rodne ravnopravnosti. Istraživanje na kojem sada radi kao istraživačica na Stanford Univerzitetu fokusira se na intersekciju roda, liderstva i politike.\nPredavanje na temu “Kad se feminizam i religija sretnu”, četvrta je aktivnost u okviru sedmice rodne ravnopravnosti u sklopu IUS SAGE projekta.


Međunarodni Sajam sporta - 2. dan | TRKE.rs\nMeđunarodni Sajam sporta – 2. dan\nDrugi dan Međunarodnog Sajma sporta protekao je u najboljem redu, a ekipa portala trke.rs ponovo se našla na licu mesta. Pored štanda Sportskog Auto Karting Saveza Srbije, gde su bili izloženi trkački automobili, na drugoj strani dočekali su nas vozači Moto Saveza Srbije Miletić Dalibor, Stojanović Goran Mrsi i Bajić Vukašin. Nismo propustili priliku da im postavimo par pitanja, na koja su nam oni rado odgovorili.\nMiletić Dalibor (šampion klase 600 SBKS) – „Na sajam smo došli kao vozači Moto Saveza Srbije, kako bi ljudima predstavili da pored drugih sportova postoji i motociklizam i drago mi je da se danas nalazim ovde. Kao podršku na ovom sajmu su i predstavnici FIM-a iz Italije, generalni sekretar i predsednik, koji su došli kako bi podržali i priču oko pravljenja staze koja će se graditi u Loznici ili u Beloj Crkvi. Što se mene tiče, imao sam jednu uspešnu sezonu iza sebe, a sledeće godine imam dosta planova. Najpre moram da nađem klub za koji ću voziti, pošto Auto klub Brezik za koji sam vozio više se ne takmiči, i ako se budu stekli dobri uslovi nastupaću u domaćem šampionatu, kao i istočno-evropskom, a plan je i par trka u okviru Alpe Adria šampionata.“\nStojanović Goran Mrsi (šampion klase 1000 Super Stock) – „Sjajno je na sajmu, iskreno sam oduševljen, čak sam i svoje dete doveo ovde. Mnogo je zanimljivije nego na sajmu automobila. Nažalost ova promocija će pomoći na mali način da se sledeće sezone pojavi malo više takmičara po klasama. Tu su glavne finansije i gde se vozi šampionat, trenutno jedinu zanimljivu stazu imamo na Ponikvama. Mi smo ove godine pravili slobodne treninge na Ponikvama, sa simboličnim učešćem gde su dolazili i motoristi sa „ulice“, jer je bio otvoren za sve. Mislim da je to način da se privuku novi takmičari. Takođe se ljudi plaše i imaju kompleks od toga da budu zadnji. Počeo sam 2010. godine i otišao na prvu trku da budem poslednji, i ispostavilo se da mi to leži i tako sam napredovao. Toga ljudi mora da se oslobode, i da bude što više tih slobodnih treninga, gde će ljudi sebe testirati. Posle tih treninga već je skočilo interesovanje za kupovinu opreme, ljudi su me kontaktirali,krenuli da se raspituju itd. Što se tiče mojih planova, nemam ih, trke vozim kao jedan vid zabave i za mene je najlepše samo provesti trkački vikend na stazi.“\nBajić Vukašin (osnivač SuperMoto klase u Srbiji) – „Jako sam zadovoljan posetom i koncentracijom kako odraslih, tako i dece oko štanda Moto Saveza Srbije. Mislim da ovim sajmom šaljemo društvu lepu poruku i nadamo se još većem broju takmičara. Komisija je zasedala i usvojen je pravilnik o supermoto kategoriji, tako da se očekuje da Srbija od decembra dobije novu kategoriju.“\nU drugom delu hale 2, automobilisti su predstavili svoj sport na video konferenciji koja je bila zakazana za 18h. Predsednik Dejan Čolović i sekretar SAKSS-a Goran Toroman, predstavili su plan i program saveza, a program je vodio poznati novinar Peđa Milinković.\nPredsednik Dejan Čolović osvrnuo se i na promociju bezbednosti u saobraćaju i na simulatoru namenjenom za to, predstavio najmlađima kakvu ulogu ima zaštitni pojas.\nPored mnogobrojih poznatih imena na štandu je bio i Miodrag Mika Đelmaš, pa smo iskoristili priliku da čujemo njegovo viđenje kompletnog sajma sporta.\n„Oduševljen sam danas prisustvom ovih mladih ljudi, drago mi je da se deca bave košarkom, fudbalom, tenisom, a još mi je draže da su tu moje kolege automobilisti koji su svojim automobilima doveli do toga da budu jedan od najatraktivijih štandova. Sve zasluge idu Ministartsvu sporta i omladine, Auto moto savezu Srbije i naravno SAKSS-u, jer su za kratko vreme uspeli da se organizuju i naprave lepu promociju za posetioce sajma.“\nDušan Borković, ovogodišnji učesnik prestižnog WTCC šampionata uveličao je svojim prisustvom štand Sportskog auto i karting saveza Srbije, a u drugom delu hale bio je i postavljen simulator na kome su se svi mogli oprobati. Uz prisustvo ministra Vanje Udovičića, podržan je rad Dušana Borkovića koji se na sve moguće načine trudio da pokaže svoj kvalitet i dobije još veću podršku Srbije i tako kao mnogo puta do sad predstavi Srbiju na elitnim takmičenjima. Ne zaboravimo Dušan je ove godine bio drugi u Japanu i tako postao prvi Srbin koji se popeo na podijum jakog WTCC šampionata.\nSajam sporta zatvara se sutra u 19h, pa pozivamo sve ljubitelje auto i moto sporta da subotnji dan provedu u hali 2 Beogradskog sajma.


sreda, 8. novembar 2017. 20:02h\nŽozef Lončar na jednom od predavanja prenosi svoje bogato marketinško iskustvo privatna arhiva\nOvaj stručnjak za marketing, osnivač i urednik stručnog časopisa "Taboo", trenutno sa svojim saradnicima radi na realizaciji, kako kaže, životnog projekta - "Ćirilično pismo u tržišnim komunikacijama". Iako kaže da je do sada dobio više od 100 nagrada i priznanja, Novembarsku nagradu Grada Pančeva smatra posebnim priznanjem za ono što je u Pančevu i za Pančevce uradio.\nSvoju prvu oglasnu poruku Žozef Ivan Lončar napisao je pre punih 55 godina, dok je marketingom ozbiljnije počeo da se bavi 1966. godine, kao urednik publiciteta specijalizovanog časopisa Savremeno pisanje. Zatim se nižu redom poslovi... Uređivanja časopisa "Privredna propaganda", organizacije međunarodnih simpozijuma, Dana propagandista Jugoslavije. Tokom svoje izuzetno bogate karijere, Žozef Lončar nizao je brojne nagrade.\nŽozef Ivan Lončar zaslužan je za promociju i razvoj marketinga ne samo u Srbiji, već i na prostorima nekadašnje SFRJ. Bio je i član Međunarodnog udruženja propagandista i član Svetskog saveta ove organizacije, pa je njegovom zaslugom, 1983. godine u Beogradu i Cavtatu organizovana svetska konferencija ovog udruženja. Godine 1976. prelazi u praksu, i tada počinje ono za šta je rođen... Za stvaranje i izazivanje, za postavljanje novih granica i podizanje svesti o značaju marketinga upravo u praksi. Zahvaljujući Agenciji "Mark plan" Žozefa Lončara, mnogi Pančevci su postali u svetu priznati marketing stručnjaci.\nUslov za ulazak u "Mark plan" uvek je bila fakultetska diploma, znanje engleskog jezika i nula dana radnog staža, kaže Lončar.\nŽozef Lončar je veoma zahvalan na ovom priznanju od svog grada, jer kako kaže, iako zvuči neverovatno, ne postoji nijedan marketinški poslanik na prostoru cele bivše Jugoslavije koji je ovakvo priznanje dobio u svom rodnom gradu.\nU znak zahvalonsti odlučio sam da Pančevu poklonim projekat koji sam nazvao Fondacija „Pančevo – Dioptrija optimizma“ i da se u dogovoru sa gradonačelnikom, sugrađaninom naše varoši, ponovo podigne Dom privrednika. Marketinški projekat ove inicijative predaću gradonačelniku Pančeva na Svečanoj sednici Skupštine grada Pančeva, kazao je Lončar.\nŽozef Lončar je u karijeri potpisao više od 630 marketinških projekata: kao autor, koautor ili mentor.\nU pripremi je specijalno izdanje časopisa sveta marketinga "Taboo" povodom osamdesetog broja sa intervjuima više od 80 imena koji bi trebalo da predstavljaju "A" reprezentaciju učesnika na tržištu marketinških usluga u Srbiji. Ovaj broj pred čitaocima bi trebalo da se nađe do kraja ove godine.


Intenzivni letnji kursevi engleskog, francuskog i nemačkog, Beograd - |…\nIntenzivni letnji kursevi se organiziju u letnjim mesecima za ljude koji u toku godine nemaju vremena da se posvete usavrsavanju stranog jezika.\nKurs traje 4 nedelje, nastava se odrzava 4 puta nedeljno u trajunju od 90 minuta.\nU ponudi su sledeći jezici: engleski, francuski, i nemački.\nU toku intenzivnog učenja stranog jezika polaznici sa profesorom predju jedan nivo. Intenzivni kurs mogu pohadjati polaznici svih nivoa, pri cemu su u ponudi opsti kursevi.


BIJELJINA: Počela izgradnja reflektora na stadionu FK ''Radnik'' :: Dešavanja u Bijeljini ::\n16. septembar 2019. / 00:23\nBIJELJINA: Počela izgradnja reflektora na stadionu FK ''Radnik''\nGradonačelnik Mićo Mićić kaže da je rok za izvođenje radova i realizaciju ovog projekta 90 dana. U međuvremenu je izrađena projektna dokumentacija, tako da je do završetka projekta ostalo još 60 dana i Gradski stadion u Bijeljini bi do kraja godine trebalo da dobije reflektore.„Fudbalski klub „Radnik“ je to zaslužio, jer se u proteklih nekoliko godina dva puta takmičio u Evropi. Stav FS RS i FS BiH je da premijerligaši dobiju reflektore na stadionima kako bi mogli odigravati utakmice u noćnim terminima. Fudbaleri mogu igrati u povoljnijim uslovima i terminima, kada će na utakmice dolaziti više gledalaca. Gradska uprava će izdvojiti nešto manje od 900.000 KM za ovu investiciju, u pitanju su budžetska redovna i kreditna sredstva.\nPlaniramo u budućnosti da na ovoj lokaciji  izgradimo moderan sportski centar sa još tri fudbalska terena, od kojih bi jedan bio sa vještačkom travom, te dio istočne tribine, kako bi bili ispoštovani evropski standardi u ovoj oblasti. U narednih godinu do dvije, ukoliko se FK „Radnik“ ponovo plasira za evropska takmičenja, moći će utakmice odigravati u Bijeljini“, istakao je gradonačelnik Mićić.\nDragiša Savić, u ime glavnog izvođača radova, firme „Elmont“, izjavio je da se ovakav projekat prvi put realizuje u proteklih tridesetak godina u sjeveroistočnom dijelu BiH. „Projekat se realizuje po pravilnicima UEFA, sa više nivoa osvjetljenja, od osvjetljenja trening utakmica, preko utakmica Premijer lige BiH, pa do utakmica koje se odigravaju u kvalifikacijama za UEFA ligu. Stub će biti visok 30 metara, a još šest metara iznad stuba će zauzimati korpa sa reflektorima“, kaže Savić.


Vesti online / Vesti / Svet / Samo u štampanom izdanju "Vesti": Vreme je da se narod digne!\nSamo u štampanom izdanju "Vesti": Vreme je da se narod digne!\nDemonstracije u Frankfurtu na otvaranju preskupe zgrade ECB i revolt nezadovoljnih ljudi su događaj koji je s velikom pažnjom praćen i među našim ljudima u Bavarskoj. Oni smatraju da je došlo vreme da se narod digne na noge i izrazi neslaganje s politikom koju vode najmoćniji ljudi u Evropi.\nSrpska dijaspora reaguje na najnovija dešavanja u Frankfurtu\nOpširnije u štampanom izdanju "Vesti" od 20. marta\nSVET Gnev gladnih trese Evropu


Tereza Mej ove nedelje će razgovarati s premijerima Holandije i Nemačke\n► Tereza Mej ove nedelje će razgovarati s premijerima Holandije i Nemačke\nBritanska premijerka Tereza Mej ove nedelje će razgovarati s nemačkom kancelarkom Angelom Merkel i holandskim premijerom Markom Ruteom o trgovinskim odnosima koje Velika Britanija želi da uspostavi posle izlaska iz Evropske unije (Bregzit), saopštila je danas britanska vlada.\nTi razgovori će biti održani pre sednice vlade u petak na kojoj će se raspravljati o budućim odnosima sa EU.\nVlada u Londonu još nije predstavila jasnu viziju budućih odnosa sa EU posle Bregzita, u martu 2019. godine.\nBritanska konzervativna vlada je podeljena oko toga koliko bliske veze London želi sa EU posle Bregzita.\nS jedne stane su proevropski poslanici koji žele zadržavanje bliskih ekonomskih veza s najvećim britanskim trgovinskim partnerom, dok s druge strane postoje poslanici koji žele čist razlaz, tako da Velika Britanija može samostalno da postiže trgovinske sporazume širom sveta.


Kako će srpska privreda da preživi epidemiju korona virusa? Predsednik Privredne komore Srbije Marko Čadež rekao je da je teško "sabrati štetu i reći šta smo pretrpeli", jer su različiti sektori različito pretrpeli, prenosi B92.\nOn je kao primer naveo sektor turzima, ugostiteljstva, te sektor transporta - "koji je mirovao".\nMere države su, kako je rekao, i za njih napravljene upravo da se sačuva likvidnost i da imaju mogućnost da prežive ovaj težak period. Podsetio je da je i drugi paket pomoći koji je horizontalan namenjen svim sektorima, svim preduzećima, kako bi održali likvidnost.\nPKS trenutno, kako navodi Čadež, pita svoje članice šta sektorski može da se uradi. Kkao je rekao, važno je da država podstakne i subvencioniše domaću potražnju.\nČadež je ocenio da država u jednom trenutku neće moći da finansira privredu zauvek.\n"Ne postoji državna pomoć koja može da zameni tržišta", rekao je on.\nPredsednik UO Hotel Mona Management Tomislav Momirović rekao je da je ova kriza katastrofalna i da ulazimo u "jako izazovno vreme".\n"Prioritet je da se sačuva fiskalna i monetarna stabilnost", kaže Momirović.\nZa turističku privredu, kako je rekao, aktuelna situacija je najteža u istoriji. Međutim kako navodi, privrednici moraju da se prilagode.\n"Država nije mama, mi nismo deca, da sad očekujemo da država nama daje pare. Mi moramo da se prilagodimo", rekao je Momirović.\nPrijava poslodavaca za učešće u programu Moja prva plata završena je, pristiglo je više od 10.000 prijava zainteresovanih kompanija, koje su oglasile skoro 17.000 pozicija za 28.000 radnih mesta.


Agencija za selidbe | Selidbe Novi Sad - Prevoz i selidbe u Novom Sadu\nAgencija za selidbe Novi Sad – Brz, moderan život i večita težnja ka boljem i kvalitetnijem stalno vas motiviše da tražite bolja mesta za stanovanje, lepše stanove, udobnije prostore. U tim situacijama mi smo vaši najbolji prijatelji, koji će vam pružiti pomoć i podršku kada vam je najpotrebnija.\nNudimo vam kompletnu uslugu selidbe na teritoriji Novog Sada i okoline. U uslugu selidbe možemo da uključimo i usluge pakovanja svih vaši stvari, ustovar spakovanih predmeta, prevoz do željene destinacije, istovar na mestu odredišta.\nSve usluge su potpuno prilagođene vama i vašim potrebama u toku selidbe, tako da je svaki dogovor moguć. Mi postojimo zbog vas, naših klijenata i zbog toga želimo da vam ovaj stresan period selidbe olakšamo koliko god možemo. Ukoliko se odlučite za nas kao vašeg partnera u selidbi, videćete da sama selidba uopšte ne mora da bude komplikovana.\nU bilo kom delu Novog Sada da živite i u bilo koji deo Novog Sada želite da se preselite, za nas prepreke ne postoje, nema nikakvih ograničenja i uslova, kad nas angažujete za vašu selidbu videćete da je sve moguće.\nRapolažemo prevoznim vozilima različitih veličina i kapaciteta, tako da praktično sve što imate možemo da spakujemo i prevezemo tamo gde želite. Naš tim sa kojim radimo jeste tim pravih profesionalaca, stručnih lica koji se selidbama bave godinama unazad.\nAko neko može da vam pomogne u pakovanju, transportu stvari, savetima kako da se sve obavi brže i efikasnije, to smo svakako mi. S obzirom da imamo dugogodišnje iskustvo u selidbama u Novom Sadu, poznajemo sve i najudaljenije delove grada, svaku i najmanju ulicu, tako da možemo da vaše stvari dopremimo na željenu lokaciju najbrže, najbezbednije i bez lutanja po gradu.\nNovi Sad je idalan grad za život, ukoliko u njemu želite da se nastanite trajno i da u njemu stvarate vaše uspomene, koje ćete čitavog života pamtiti, onda ne razmišljajte ni časa, pozovite naše telefone da se dogovorimo oko svih detalja i vaša bajka može da počne.


Jubilarni deseti po redu Dan mladog portugizera – 16. novembra kod katedrale – Explore Novi Sad\nHomeExplore vestiJubilarni deseti po redu Dan mladog portugizera – 16. novembra kod katedrale\n/ novembar 13, 2017\nCeo događaj će upotpuniti sremački tamburaši, folklorni ansambl, izbor najlepše pesme o vinu, koji se organizuje zajedno sa Srpskom čitaonicom iz Iriga, a ove godine po prvi put publika će videti tačku “La emocion del Portugizer” – spoj tango plesa i vina.\nPredviđeno je i tradicionalno proglašenje novog viteza vina, a u narednih godinu dana to će biti kompozitor i džez muzičar Jovan Maljoković, kome će titulu predati dosadašnji vitez, vlasnik izdavačke kuće “Prometej” Zoran Kolundžija.\nNovosađani će Danu mladog portugizera moći da prisustvuju u četvrtak 16. novembrana početku Zmaj Jovine ulice, kod katedrale. Program počinje u 17h, a po običaju degustacija je besplatna.\nDani slovenačke kulture u Novom Sadu\nOtkazana predstava “Zojkin stan” u SNP-u


Nova Srbija : Južne vesti\nLider Nove Srbije u Pčinjskom okrugu tvdi da je smenjen jer je za bojkot, kao i da 90 % odbora želi smenu Velje Ilića\n17:53, 14. 5. 2020.\nPredsednik Okružnog odbora Nove Srbije za Pčinjski okrug i član predsedništva ove partije Ivica Petrušević, smenjen je sa funkcije odlukom vrha stranke. Kako kaže, do takve odluke je došlo zato što se zalagao za bojkot izbora na lokalnom i republičkom nivou, dok je lider Nove Srbije Velimir Ilić mišljenja da na izbore treba izaći.\nPosle radikala i prokupački odbor Nove Srbije prešao u SNS\n12:15, 21. 4. 2017.\nNakon jučerašnjeg prelaska nekoliko funkcionera radikala u SNS, i Opštinski odbor Nove Srbije u Prokuplju zbog, kako kažu, neslaganja sa politikom rukovodstva stranke na republičkom nivou, odlučio je da istupi iz te stranke i priključi se naprednjacima.\nDoljevac: Nova Srbija kolektivno "preletela" u SNS\n16:09, 7. 2. 2017.\nOpštinski odbor Nove Srbije u Doljevcu prešao je u lokalni odbor Srpske napredne stranke, jer je većina članova, kako kažu, bilo nezadovoljno politikom vrha Nove Srbije, izlaskom iz koalicije sa naprednjacima i potezima koje povlači lider stranke Velimir Ilić.\nPredata lista koalicije oko SPS-a za izbore u Svrljigu\n17:05, 24. 3. 2016.\nPredstavnici koalicije SPS-a, Nove Srbije i Narodne seljačke stranke predali su listu za predstojeće lokalne izbore koju je potpisima podržalo 222 birača. Prvi na listi odborničkih kandidata je Raco Mentović, predsednik svrljiškog SPS-a.\nTadićev SDS sa radikalima preuzeo vlast u Žitorađi\n13:37, 23. 2. 2016.\nNakon nepunih godinu dana na vlasti sa naprednjacima, SDS je formirao novu većinu sa radikalima, 2 odbornika Nove Srbije i nezadovoljnim naprednjakom u Žitorađi. Novi predsednik Opštine Siniša Ilić, član je SNS.\n19:46, 6. 2. 2016.\nUkidanje gradskih opština i promena sistema javne uprave stvaranjem jedne jedinstvene Gradske uprave, neke su od osnovnih ideja programa Nove Srbije za Niš koji će biti osnova predstojeće predizborne kampanje.\nRazličita pravila za vlast i opoziciju u Leskovcu\n10:14, 3. 2. 2016.\nAdministrativni odbor leskovačke Skupštine odbio je da zameni člana Izborne komisije iz redova DS-a pod izgovorom da u zahtevu nisu dostavili potpise svih svojih odbornika, ali su zato bez sličnog dokumenta zamenjeni članove te komisije iz redova SNS-a i Nove Srbije.\nUsvojen zaključak o nacionalnom stadionu\n13:43, 18. 11. 2015.\nOdbornici niške Skupštine održali su dve sednice u istom danu, jednu od pedesetak i jednu sa samo jednom tačkom dnevnog reda na kojoj je usvojen Zaključak o izgradnji nacionalnog stadiona u Nišu.\nNova Srbija: Otvoreno pismo Karadžiću\n10:31, 13. 11. 2015.\nZbog ideje da nacionalni stadion bude izgrađen na Loznom Kalemu, lider Nove Srbije u Nišu Dejan Rajčić pozvao je predsednika Fudbalskog saveza Tomislava Karadžića da poseti Niš i dokaže da je ideja za novi stadion “stvarno nacionalna, a ne beogradska”.\nInicijativa za stadion u Nišu nije na dnevnom redu Skupštine\n11:22, 10. 11. 2015.\nIako je inicjativa Nove Srbije podneta na vreme, niška Skupština za predstojeću sednicu nije uvrstila u dnevni red predlog da u Nišu bude izgrađen nacionalni stadion. Funkconer NS Dejan Rajčić kaže da će ova ideja biti u formi predloga za proširenje dnevnog reda.\nInicijativa za nacionalni stadion na Loznom kalemu kraj Niša\n10:06, 2. 11. 2015.\nOdbornička grupa Nove Srbije podnela je inicijativu Skupštini Grada kojom traži usvajanje zaključka o gradnji nacionalnog fudbalskog stadiona na Loznom kalemu.\nTraže istu cenu prevoza za sve srednjoškolce\n15:13, 24. 8. 2015.\nZbog toga što se niške srednje škole nalaze u različitim zonama prevoza, a đaci dolaze iz svih krajeva grada i okolnih sela, omladinski klub Nove Srbije u Nišu zatražio je jednaku cenu mesečne karte za sve srednjoškolce.


pisao Darragh O’Carroll, MD\n13 Mart 2020, 3:42pm\nNovi koronavirus, poznat kao COVID-19, raširio se dublje i dalje po našim zajednicama nego što je trenutno poznato. Zaraziće većinu ljudske populacije na Zemlji – mnogi procenjuju i do 70 procenata nas. Pandemija će biti slična epidemiji nekog ekstremno teškog sezonskog gripa, koja će stizati u talasima, u kojima će manjina mladih i zdravih ljudi biti prilično pogođena, ail stariji i oni koji već pate od zdravstvenih problema biće izloženi stvarnom riziku, kao i zdravstveni radnici širom sveta.\nMedicinske sestre, lekari i bolničko i kliničko osoblje će biti redovno izloženi pacijentima sa ogromnim količinama virusne materije, što u ogromnoj meri uvećava lični rizik. Kao lekar urgentnog centra, ja i sam svakako spadam u najrizičniju kategoriju za zarazu ovom bolešću, sa stotinama, ako ne i hiljadama zaraženih ljudi koji će verovatno proći kroz vrata mog odeljenja u nastupajućim mesecima. Moram da priznam da me je to nateralo da se zamislim. Sklon sam tome da svake godine dobijem grip, uprkos tome što se vakcinišem i praktikujem mere opreza pri radu s pacijentima. COVID-19 ima stopu prenosivosti koja je više nego dvostruko viša od većine virusa gripa.\nPrihvatio sam da je moj rizik od smrti, ako se zarazim COVIDOM-19, petostruko veći od verovatnoće smrtnog ishoda kod običnog gripa, koja je 0,06 procenata. Ali prema kineskom Centru za kontrolu i prevenciju bolesti, zdravstvenim radnicima preti rizik od otrežnjavajućih 15 posto da se ozbiljno razbole i budu hospitalizovani dok se staraju o pacijentima. Pored toga, većina pacijenta koji su dovoljno bolesni da dođu u urgentni centar će biti stariji i slabiji, i verovatno će im biti potrebni aparati za disanje, što znači da će moje lice, usta i oči biti na par centimetara od njihovih, dok im nameštam crevo u dušnik. To je najrizičnija procedura za zarazu od bilo kog respiratornog virusa.\nOva izloženost je sasvim neizbežna, dok slučajevi neprekidno i rapidno prolaze kroz protokole ispitivanja. Ustanove za javno zdravlje, uključujući i centre za kontrolu i prevenciju bolesti, širom sveta moraju da se prilagode, kao i svi mi ostali.\nŠta se dešava sada, a šta sledi kasnije\nCentar za kontrolu i prevenciju bolesti je 26. februara napravio najveću promenu do sada, proširivši kriterijume za testiranje na ljude koji su posetili sve zemlje sa proširenom ili postojanom prenosivošću u zajednici, koje sada uključuju Kinu, Iran, Italiju, Japan i Južnu Koreju. Što je još važnije, konačno su nam dozvolili da testiramo ljude kod kojih ne postoji rizik od izloženosti, ali svejedno imaju tipične simptome COVID-19, kao što su groznica, plitko disanje i upala pluća.\nPre ovoga, ako se sumnjalo na neki slučaj, ali pacijent nije bio u Kini, ili nije imao nikakav bliski kontakt sa nekime ko je pod istragom, ministarstva zdravlja i centri su odbijali da ispituju naše uzorke. To je značilo da neki sumnjivi slučajevi nikada nisu potvrđeni – ali, što je važno u fazi ograničavanja epidemije, takođe nikada nisu ni opovrgnuti. Ovaj propust u testiranju, zahvaljujući kašnjenju pouzdanih kompleta za testiranje i nedostatku koordinacije nepostojećeg tima sa reakciju na pandemije, koji je Trampova administracija raspustila 2018. godine, pokazaće se kao glavni uzrok epidemije u Sjedinjenim Državama. Ali koja je najverovatnije ionako bila neizbežna.\nU nastupajućim nedeljama, doći će do velikog talasa zaraženih ljudi u SAD, što će dovesti do strožije akcije vlasti, po kineskom modelu, što se trenutno odvija u Italiji, Japanu i Južnoj Koreji. Jedini razlog zašto COVID-19 nije brže eksplodirao u Kini je bilo strogo pridržavanje rapidno evoluirajućih i rasprostranjenih mera sprečavanja širenja zaraze, koje su, prema SZO, „zahtevale duboku posvećenost kineskog naroda kolektivnoj akciji“. Kina nam je dala izuzetan primer koji u ovom trenutku treba da sledimo, jer je verovati da se koronavirus neće proširiti globalno je jednako uzaludno kao i verovati da do sezonskog gripa ove godine neće doći. Sezonski grip se pojavljuje svake godine, i tako je već poslednjih dve hiljade godina.\nIako nije ni blizu skoro 10 procenata stope smrtnosti kao njegov rođak SARS, niti 34 procenta smrtnosti kod MERS-a, COVID-19 ima ukupnu stopu smrtnosti od 2,3 procenta, od kojih su 80 procenata smrtnih slučajeva bili ljudi stariji od 60 godina. Za skoro 81 procenat slučajeva se ispostavi da su blagi, a izgleda da deca ispod deset godina nisu pogođena, zato što je verovatno da ona rutinski zakače i dele benigne tipove koronavirusa koji rezultiraju u „običnoj prehladi“. Ispod su navedeni najpoznatiji podaci o smrtnosti o prvih 44.672 zaraženih u Kini, koje je kineski Centar za prevenciju objavio 14. februara, po godištu i komorbiditetu.\nUzrast i stopa smrtnosti od COVID-19\nKomorbidne bolesti: stopa smrtnosti od COVID-19\nKardiovaskularne bolesti: 10,5>%\nHronične respiratorne bolesti: 6,3>%\nKancer (bilo koji): 5,6>%\nKako izgleda situacija za zdravstvene radnike\nZa mnoge druge na prvim linijama fronta zdravstva, rizik je mnogo veći nego za mene, i njihovo donošenje odluka vezanih za ovaj rizik mora da bude iminentno.\nZa razliku od mene, mnoge od mojih kolega imaju zdravstvenih problema, više od 50 godina, ili imaju malu decu ili starije u porodici, o kojima moraju da se staraju. Oni čiji su članovi porodice u ugroženim grupama preduzimaju mere da se izoluju. Neki od nas menjaju uslove života, žive po podrumima, zatvaraju delove svojih kuća, i više od toga. Svi se staraju za to da skidaju cipele, sklanjaju radna odela na odgovarajući način, i istuširaju se čim uđu u kuću. Prošle nedelje, ja sam diskretno rekao članovima svoje porodice da nakupe zalihe nekvarljive robe, i poveo sam devojku u spontanu kupovinu u hiper-market. Takođe sam naručio i dvomesečne zalihe zamrznutih suvih oborka, pošto ću se najverovatnije izolovati i neko vreme ih neću viđati.\nMoje kolege koje su razmišljale o penzionisanju sada odlaze u penziju, a oni koji imaju zdravstvenih problema sada su suočeni sa moralnom nedoumicom. Mi smo lekari, ali da li smo voljni da rizikujemo sopstvene živote i bezbednost, kao i one naših najmilijih, zarad vaših? Za većinu nas, odgovor je da, zato što smo položili zakletvu koja nas izlaže riziku. Ali ja ne bih osuđivao kolege čiji bi odgovor bio ne, zato što je, na kraju krajeva, ovo samo posao. Ako odlazak na posao sa sobom nosi visok rizik od smrti za mene i one do kojih mi je stalo – da sam, recimo, dijabetičar ili na terapiji za jačanje imuniteta – možda se ni ja ne bih pojavio na poslu. Neki čak razmišljaju i o tome da traže veće plate zbog rizika.\nAli ovo je urgentni centar, koji ispunjava iste one društvene potrebe koje je u Srednjem veku ispunjavala crkva, mesto koje svima pruža utehu. U Zakonu o hitnim medicinskim intervencijama i radu iz 1986, takvo mišljenje je čak i legalizovano, jer se u njemu kaže da niko ne sme da bude odbijen u urgentnom centru, bez obzira na rasu, boju, načela ili sposobnost plaćanja. Ovo poštovanje za fer tretman pre svega donosi većini lekara, medicinskih sestara i bolničara urgentnog centra opipljiv osećaj odgovornosti prema zajednici, ali ako naši medicinski sistemi postanu preopterećeni, to će nas izazvati na načine o kojima smo samo čitali u knjigama, gledali ih u filmovima, i na koje nas sada upozoravaju naše kolege iz Kine.\nŠta možete da učinite da zaštite i sebe, i zdravstvene radnike\nDa bismo izdržali ovu oluju, biće potrebna saradnja svih slojeva društva, uključujući i vas. Najbolja prevencija za vas, vašu porodicu i društvo su iste one mere za prevenciju gripa: često perite ruke i kašljite u lakat. Nositi hiruršku masku ako niste bolesni, suprotno intuiciji, nije od pomoći, zato što ćete zbog nje češće dodirivati svoje lice i oči, a pošto niste obučeni, skidaćete je na nepravilan način, što će sve zajedno uvećati rizik od zaraze COVID-19. Međutim, ako ste bolesni, maska će sprečiti da kapljice usled kašljanja i kijanja dospeju u vašu okolinu.\nŠiriće se neverovatan broj netačnih informacija, pošto će ovo biti prva globalna pandemija u eri društvenih mreža, i ja apelujem na ljude da slušaju zvaničnike svojih lokalnih zdravstvenih ustanova, kao što su Centri za prevenciju i kontrolu bolesti, i SZO. Oni su stručnjaci, a ne Pera, Žika i Laza iz kraja.\nU našim urgentnim centrima će doći do priliva slučajeva, povrh naših normalnih svakodnevnih hitnih slučajeva, tako da ne treba dolaziti na naša vrata ako samo kašljete i imate groznicu. Za svih petnaestoro pacijenata koji su došli kod mene prošle nedelje, zabrinuti zbog koronavirusa, ispostavilo se da imaju grip. Pored toga, zbog toga što je 81 procenat slučajeva COVID-19 blag, najbolje je izolovati se kod kuće, zato što dolazak kod nas svima koje biste sreli, od svojih do naših vrata, donosi rizik. Međutim, ako u startu bolujete od ozbiljne bolesti, ili dišete plitko i teško, pored toga što kašljete i imate groznicu, trebalo bi da kontaktirate najbližu zdravstvenu ustanovu ili lekara. Takođe apelujem na vas da se vakcinišete protiv gripa, ako već niste, pošto je to jedan jednostavan način da izbegnete nepotrebnu posetu bolnici, u kojoj vas sve češće čeka COVID-19.\nNajbitnije je da će saradnja svih nas pomoći da se ne dozvoli COVID-19 da simultano pohara i zemlju i ceo svet, jer kada se tako nešto dogodi, bolnički kreveti, odeljenja za intenzivnu negu, ventilatori, zalihe medicinskog materijala i broj zdravih medicinskih radnika će postati ograničavajući faktor u našoj sposobnosti da pružimo adekvatnu negu, i učestalost tragičnih ishoda će porasti. Jedina strategija koja je sada preostala svetu je da uspori širenje COVID-19 i predupredi da svi obole odjednom. Panika takođe ne donosi ništa dobro, ali definitivno je vreme da se vi, vaša porodica i vaši voljeni pripremite na isti način kao što biste se pripremili za uragan, ledenu oluju, ili prirodnu katastrofu. Ovo nije uzrok za uzbunu, pošto je ogromna većina ljudi u Vuhanu preživela, i samo nedeljama patila od dosade usled izolacije. Slušajte svoje zdravstvene zvaničnike, zato što moramo delovati hitro i zajednički, da bismo izbegli urušavanje sistema zdravstvene zaštite.\nDara O’Kerol je lekar urgentnog centra u Honoluluu, Havaji, i bio je medicinski savetnik za Netfliksov skorašnji medicinski dokumentarni serijal, „Pandemija: kako preduprediti zarazu“.\nTagged:Saveti, koronavirus, Korona virus


Korišćenje društvenih mreža „remeti san i trening“ tinejdžera - BBC News na srpskom\nKorišćenje društvenih mreža „remeti san i trening“ tinejdžera\nMožda proverava društvene mreže umesto da spava\nKorišćenje društvenih mreža ne škodi direktno tinejdžerima - ali može da smanji vreme predviđeno za zdrave aktivnosti, poput treniranja i spavanja, pokazuje istraživanje.\nRoditelji bi trebalo da zabrane deci korišćenje telefona nakon 22:00 i da ih podstiču da više vežbaju, tvrde britanski istraživači.\nDevojčice su posebno ranjive kada je u pitanju sajber-zlostavljanje, koje može imati posledice po psihičko zdravlje.\nAli kako bi se otkrilo ono što šteti dečacima, potrebna su dodatna istraživanja.\nU Britaniji, devet od deset tinejdžera koristi društvene mreže i postoji povećana zabrinutost kako se to odražava na njihovo mentalno i fizičko zdravlje.\nDo sada, istraživanja su pružala kontradiktorne dokaze, zbog nedostatka dugoročnih podataka.\nU istraživanju pod nazivom Zdravlje dece i adolescenata, grupa od 12.000 britanskih tinejdžera, starosti od 13 do 16 godina, odgovarala je na pitanja istraživača.\nDečaci i devojčice koji proveravaju društvene mreže više od tri puta dnevno slabijeg su mentalnog zdravlja i doživljavaju jači psihički stres.\nMalo starije devojčice su češće izjavile da su nesrećne i anksiozne - ali ne i dečaci.\nIstraživači navode da postoji čvrsta veza između upotrebe društvenih mreža i mentalnog i fizičkog zdravlja.\nAli negativni efekti se kod devojčica pripisuju nedostatku sna, sajber-zlostavljanju i, u manjem broju slučajeva, smanjenoj fizičkoj aktivnosti.\nOvi faktori utiču i na zdravlje dečaka - ali u dosta manjoj meri.\nDa li roditelji treba da brinu?\nVođa istraživanja, Rasel Viner, profesor na predmetu Zdravlje adolescenata na UCL Grejt Ormond Strit Institutu za zdravlje dece, kaže: „Roditelji nemaju jasnu predstavu o tome koliko vremena njihova deca provode na društvenim mrežama svakog dana."\n„Ali trebalo bi da brinu o tome koliko deca vežbaju, jer provođenje vremena na društvenim mrežama utiče na ostale aktivnosti."\nDruštvene mreže mogu da imaju pozitivan efekat i „centralnu ulogu u životima naše dece", dodao je.\nNaterajte ih da vežbaju napolju, umesto što brinete o o upotrebi društvenih mreža, kažu istraživači.\nDoktorka Daša Nikols sa Imperijal koledža u Londonu, koja je takođe uključena u istraživanje, kaže: „Ne radi se samo o upotrebi društvenih mreža kao takvoj, već o slučajevima kada one zamene kontakt sa stvarnim svetom."\n„Mora da postoji ravnoteža."\nDa li se razlikuje kod dečaka?\nIstraživači navode da postoji razlika u tome kako društvene mreže koriste dečaci, a kako devojčice, ali da razlozi za to nisu sasvim jasni.\nI potrebno je još istraživanja kako bi se otkrilo šta izaziva psihički stres kod dečaka tokom upotrebe društvenih mreža.\nIako u proseku provode četiri sata dnevno na internetu, većinu dece školskog uzrasta nećete pronaći na Fejsbuku.\nInstagram i Snepčet beleže dvocifreni rast među mlađom populacijom, potvrdila su istraživanja onlajn tržišta iz 2017. godine.\nKada se o odnosu dece i tehnologije izveštava u srpskim medijima, najčešće se koristi senzacionalistički pristup. O deci se piše kao žrtvama eksploatacije, siledžijstva, dečije pornografije i lažnog predstavljanja na internetu.\nZbog širenja moralne panike, mediji su propustili da obrazuju generacije roditelja o mogućnostima, ali i opasnostima tehnologije, izjavio je za BBC Đorđe Krivokapić, stručnjak za bezbednost podataka na internetu.\nDeca imaju pravo na privatnost, iako je to pravo ograničeno nekim drugim pravima i interesima deteta. Kada se ispolje rizici za razvoj deteta, roditelj, učitelji i socijalni radnici imaju pravo da naruše privatnost svog deteta, kaže Krivokapić.\nA kada je reč o sajber-zlostavljanju?\nDoktorka Nikols kaže da bi roditelji trebalo da obrate pažnju na to kako njihova deca koriste društvene mreže i da ne pristupaju štetnom sadržaju, naročito noću.\n„Sajber-zlostavljanje je ozbiljno - moramo stalno da obraćamo pažnju na to", dodala je.\n„U sajber-zlostavljanju, čak ni vaš krevet nije bezbedno mesto. A ako vam je telefon u drugoj sobi, onda ne mogu da vas maltretiraju u krevetu."\nDoktor Luis Teodosiju, sa Kraljevskog koledža za psihijatriju za decu i adolescente kaže: „Potrebna su dodatna istraživanja kako bi shvatili kako da zaštitimo decu i mlade od negativnih uticaja društvenih mreža, kao i digitalne tehnologije generalno."


Roditelji bošnjačke djece u Konjević Polju nastavljaju bojkot do daljnjeg\nSavjet roditelja u Osnovnoj školi u Konjević Polju, opština Bratunac, donio je danas odluku da njihova djeca koja se obrazuju u ovoj školi neće do daljnjeg neće ići na nastavu. Uprkos zahtjevima da se u nadležnim institucijama pokrenu mehanizmi za rješavanje problema uvođenja nastave za nacionalnu grupu predmeta, roditeljima do sada niko nije zvanično ponudio konkretne odgovore.\n- Do sada na iz nadležnog ministarstva u Vladdi Republike Srpske niko nije zvanično kontaktirao, niti je ponuđeno bilo kakvo rješenje. Iznenađeni smo ovakvim stavom i tražimo da se do petka ispune zahtjevi koje roditelji postavljaju. Ukoliko nam se ne ispune zahtjevi do petka, tražit ćemo alternativne načine za školovanje naše djece u najbližoj opštini u Federaciji, izjavio je Muhamed Ahmetović, predsjednik Savjeta roditelja u Osnovnoj školi u Konjević Polju. Prvog dana nove školske godine roditelji su, umjesto svoje djece došli u školu i sa njima je razgovarao samo direktor OŠ u Kravici Savo Milošević. Zahtjevaju uvođenje nastave za svoju djecu po planu i programu za bosanski jezik, kvalitetnije uslove za boravak djece u školi i uklanjanje svih vrsta diskriminacije.\n- Svjesni smo da je uloga direktora škole Save Miloševića da brani stavove nadležnog ministarstva, ali nismo očekivali da će se s toliko energije boriti protiv opravdanih zahtjeva roditelja. On je u direktnoj vezi sa roditeljima i poznati su mu odranije svi problemi i naši zahtjevi, pa smatramo kako Savo Milošević ne može više obavljati dužnost direktora škole i tražimo njegovu smjenu, kaže Ahmetović.\nNakon upućenog zahtjeva da se nađu rješenja za ispunjenje opravdanih zahtjeva roditelja Bošnjaka u školama u RS, potpredsjednik Nardone skupštine RS, Ramiz Salkić, razgovarao je s ministrom prosvjete i kulture u Vladi RS, Goranom Mutabdžijom.\n- Ministar me zvao i u telefonskom razgovoru obećao da će se on i njegovo ministarstvo aktivno uključiti u analizu ovih zahtjeva i da će sa u narednim danima održati sastanci sa predstavnicima roditelja u cilju iznalaženja kvalitetnih rješenja, izjavio je potpredsjednik NSRS, Ramiz Salkić.


RTS\t12.08.2017 11:31\n"Žalićemo se još. Nećemo dozvoliti da ova krađa prođe tek tako", napisao je predsednik Atletskog saveza Srbije Veselin Jevrosimović na Tviteru, pošto su zvaničnici međunodne atletske federacije odbili žalbu na način na koji je izmeren poslednji skok Ivane Španović u Londonu.\n"Lično sam čuo izveštaj komisije. Mogu slobodno da kažem da je urađen amaterski, odokativnom metodom", napisao je Jevrosimović.\n"Da ne bude zabune, komisija ni instrumenti nisu mogli tačno da utvrde na kojoj daljini je broj ostavio fantomski trag. Ivana Španović je od večeras za nas svetski šampion. Ako drugi žmure mi nećemo da zatvaramo oči", napisao je predsednik ASS.\nIvana Španović osvojila je četvrto mesto na Svetskom prvenstvu u Londonu, pošto je u drugoj seriji finala ostvarila najbolji skok od 6,96. Ivana u poslednjoj seriji zabeležila odličan skok, ali joj se otkačio broj, dotakao pesak i znatno umanjio daljinu.\n"Zbog papirnog broja jako lošeg kvaliteta, koji je ostavio trag u pesku, naša šampionka ostala je bez zlatne medalje. AS S se na ovu odluku žalio ali je po mišljenju komisije, žalba odbijena jer, kako 'oni' navode, to bi dovelo do žalbe Američke federacije koja bi ostala bez medalje u ovoj disciplini, pa je samim tim 'lakše' da se odbije naša žalba", navodi se na sajtu ASS.


Ovog poslepodneva standardne gužve na mostovima\nVeće gužve danas se formiraju na mostovima, što je karakteristično za ovo doba dana, javljaju teksisti.\n- Veće gužve formiraju se na Pančevačkom mostu u smeru ka gradu i na Gazeli u smeru ka Konjarniku. Pojačana je frekvencija saobraćaja i u Bulevaru Mihajla Pupina ka gradu, kao i na auto-putu iz pravca Novog Beograda ka Konjarniku - kažu za "Blic" iz Beogradskog taksija.\nVećina većih saobraćajnica je ovog poslepodneva prohodna.\n- Na Mostaru, Autokomandi i drugim većim saobraćajnicama nema gužvi - dodaju iz ovog taksi udruženja.\nGužve na mostovima i u Bulevaru Mihajla Pupina


Foto: VR46 βουζκο Valentino Rossi / Twitter\nZbog toga je, kako saznajemo, jedna traka zatvorena za saobraćaj.\n- U zoni petlje Umčari, radovi se odvijaju na nadvožnjaku i saobraćaj se sužava sa tri trake na preticajnu traku - kažu za "Blic" iz Auto-moto saveza Srbije.\nOni su dali i savet za vozače koji planiraju da prođu ovom deonicom.\n- Vozačima se savetuje da se isključe kod petlje Mali Požarevac ili Avalski put - dodaju iz AMSS-a.\nPrema njihovim rečima, saobraćajne gužve se očekuju i sutra posle 17 sati zbog nastavka radova kao što je bio slučaj i proteklog vikenda kada je bio pojačan intenzitet saobraćaja.\nPoseban oprez preporučuje se vozačima koji su se zaputili ka tunelu Šarani - Vrnčani kod Gornjeg Milanovca.\n"Auto-put E-763, tunel Šarani - Vrnčani, zbog pojave magle smanjena vidljivost od 100-150 metara", upozoravaju iz "Puteva Srbije".


01-01-2020 20:31 Srbija Politika\nSrbija će i u novoj godini imati dve ekonomske realnosti: u medijima bliskim vlasti biće "balkanski tigar" koji niže uspehe, ali će zapravo ostati privreda koja kaska u svakom pogledu.\nAleksandar Vučić predstavlja program "Srbija 2025" (Foto: Predsednik.rs)\nUkoliko gledate televizije sa nacionalnom frekvencijom i čitate režimske tabloide, imaćete utisak da živite u najboljem od svih svetova: strane investicije, digitalni i analogni autoputevi, ekonomski uspesi koji se dešavaju “po prvi put u istoriji”.\nProfesor na bečkom Institutu za međunarodne ekonomske studije Vladimir Gligorov kaže da građani zapravo ne znaju koliko država zaostaje za razvijenijim svetom.\n“Ne samo u odnosu na, recimo, Mađarsku i Rumuniju, već pogotovo u odnosu na Češku, Poljsku, Slovačku ili Sloveniju. To je ogromna promena u lošem smeru u odnosu na, recimo, vreme Jugoslavije posle Drugog svetskog rata”.\nSrbija ne samo da je zaostala, nego i sada nazaduje, kaže Gligorov.\n“A za to, sada, zaista više nema nikakvog opravdanja. Sve to međutim neće biti u središtu predstojećih izbora, a to je jedini način – izbori i promena vlasti – da ljudi promene stanje.“\n“Srbija dramatično zaostaje”, kaže i glavna urednica Nove ekonomije Biljana Stepanović.\n“U svetu je na delu četvrta tehnološka revolucija, obrazovni sistemi se tome prilagođavaju, a mi tonemo u lažne diplome, lažne doktore, lažne stručnjake, idemo u suprotnom pravcu od sveta koji želi da se razvija. Kod nas je partijska pripadnost sve, bez toga ne možete da nađete posao i preživite”.\nIspada tako da je najveći napor u polju ekonomske politike, težnja vlasti da spreči bilo kakvu kritiku u javnom prostoru.\n“Domaća politička elita i vlast će biti zabavljeni predstojećim izborima, tako da će ekonomska politika biti više područje fantaziranja i nadgornjavanja, nego realnih poteza da se popravi ambijent“, kaže ekonomski analitičar Dimitrije Boarov.\nBoarov veruje da Srbija u novoj godini neće moći da prebaci ovogodišnju stopu rasta od oko 3,5 odsto niti da će ostvariti nivo stranih investicija koji je ove godine bio tri milijarde evra.\n“Nije običaj investitora da žure sa investicijama u zemlju gde se te godine odigravaju parlamentarni izbori. Fiskalni savet čak tvrdi da je glavni uzrok za izostanak većeg privrednog rasta pre svega u visokoj korupciji i nedostatku bilo kakvih pomaka u učvršćivanju pravne države u Srbiji“, navodi Boarov.\nBiljana Stepanović podseća da su u Srbiji javna preduzeća dovedena pred kolaps, da se nižu afera za aferom, od „Krušika“ pa nadalje, da svedočimo „ispumpavanju“ novca na svaki način.\n“Trežnjenje će biti jako bolno i tada ćemo možda shvatiti kakvu smo cenu platili“, kaže ona.\nVladimir Gligorov smatra da će se i u 2020. godini u Srbiji nastaviti sa ekonomijom koja je zasnovana na korupciji.\n“Kao što je poznato, strana se ulaganja podstiču subvencijama, a ona koja dolaze iz Rusije ili Kine ili iz Persijskog zaliva, zasnivaju se na međudržavnim sporazumima koji ne poštuju konkurentsku proceduru. Kratkoročno, kao što se vidi, to nije bitno unapredilo privredni rast i napredak, a dugoročno, to je neodrživo jer su to sve jednokratni poslovi sa sumnjivom isplativošču”.\nSlično razmišlja i Vladimir Čvorkov, novinar Vojvođanskog istraživačko-analitičkog centra (VOICE).\n“Bez demokratskih institucija i političkih sloboda ne može na duži rok da bude ni ekonomskih sloboda, niti ekonomskog progresa. Ili ćemo postati demokratsko društvo ili ćemo početi ekonomski da se zatvaramo i nazadujemo“, zaključuje on.\nPročitajte OVDE kako su Srbi na KiM izloženi žestokim pritiscima Šiptara.


Umesto baza NATO, u Poljskoj samo redovne vežbe\nPoljska ne može da računa da će na predstojećem samitu NATO početkom septembra u Velsu pasti odluka o izgradnji baze na njenoj teritoriji, već samo da će se u Poljskoj redovno obavljati savezničke vojne vežbe, izjavio je poljski ministar odbrane Tomaš Šemonjak.\n"Ne mislim da će se u dokumentu sa samita naći formulacija stalno vojno prisustvo", kazao je Šemonjak u intervjuu koji objavljuje današnja Žečpospolita.\nPo rečima poljskog ministra, zapadni saveznici će se u Njuportu dogovoriti da u baltičkim zemljama i Poljskoj krene serija vojnih vežbi i manevara i da se tu izgradi infrastruktura i magacini koji bi bili neophodni za brzo prihvatanje snaga NATO u slučaju oružanog sukoba.\n"Nama takva koncepcija odgovara. Ne pravimo od reči 'stalni' nekakav fetiš. Bolje je kada vojnici NATO koji dolaze, vežbaju sa našim nego da sede u kasarnama. Još od proleća se kod nas smenjuje 300 do 400 američkih vojnika, na jesen ćemo primiti u tri smene po 400 britanskih vojnika. Podstičemo saveznike na vojne vežbe na terenu Poljske. Savezničko vojno prisustvo se tako povećava", kazao je Šemonjak.\nPoljska je, zaoštravanjem sukoba u Ukrajini i pošto je Rusija anektirala Krim, zacrtala kao cilj koji bi obnovio osećanje bezbednosti, da dobije dve motorizovane brigade NATO, najbolje američke, smeštene stalno u bazama u Poljskoj.


Milorad Dodik: Obavljat ću dužnost u interesu RS-a jer me ona bira, a ne BiH | Tuzlanski.ba\nMilorad Dodik: Obavljat ću dužnost u interesu RS-a jer me ona bira, a ne BiH\nDijeljenja: | 29.5.2018. u 16:09\nGlavni odbor SNSD-a jednoglasno je odlučio da kandidat ove stranke za člana Predsjedništva BiH iz reda srpskog naroda bude Milorad Dodik, a za predsjednicu Republike Srpske Željka Cvijanović.\nPredsjednik SNSD-a Milorad Dodik izjavio je da je prihvatio kandidaturu za srpskog člana Predsjedništva BiH zato što je svjestan da Republici Srpskoj treba podrška sa zajedničkog nivoa, koju nije imala u prethodnom vremenu.\n“Želim da ojačam poziciju Republike Srpske u zajedničkim institucijama i potpuno sam uvjeren da će RS biti ojačana sa energijom, snagom i podrškom koju ću imati za ovaj izbor”, rekao je Dodik novinarima nakon sjednica Predsjedništva i Glavnog odbora SNSD-a.\nOn je poručio da Republika Srpska ne smije više biti skrajnuta u stranu i biti peti ili deseti prioritet u BiH, već da mora da bude prvi prioritet.\n“U svemu što budem radio, o čemu budem odlučivao, Republika Srpska će biti moj prvi prioritet i nema drugih prioriteta. Ne želim da pripadam generaciji koja je iza nas u zajedničkim institucijama, koja je trebalo da predstavlja Republiku Srpsku i naš narod tamo, a pretvorili su se u to da oni u Republici Srpskoj predstavljaju Sarajevo i pokazali kako može da bude loše”, dodao je Dodik.\nOn je naglasio da tu lošu politiku ne želi da vidi ni u primjesama, te da će politika SNSD-a u zajedničkim institucijama biti politika discipline, jedinstvenog nastupa svih predstavnika zajedno sa institucijama Republike Srpske.\n“Ja ću obavljati dužnost isključivo u intreresu ljudi Republike Srpske jer me ona bira, ne bira me BiH. Mene bira srpski narod i njemu sam obavezan. Što se tiče BiH, ona je definisana Ustavom koji će biti okvir u kojem ću djelovati i ništa više ni manje od toga”, poručio je Dodik.\nLider SNSD-a je izrazio uvjerenje da ljudi u RS razlikuju politike koje su otišle s namjerom da predstavljaju RS, a kako je naveo, postale su bosanske politike.\n“Hoću da tamo idem kao predstavnik srpskog naroda i Republike Srpske i da mi posljednji dan mandata ljudi još više kažu da sam pokazao da sam predstavnik Republike Srpske i srpskog naroda”, istakao je Dodik.\nOn je čestitao Željki Cvijanović na velikoj podršci koju je dobila u okviru SNSD-a, te podsjetio na sporazum sa DNS-om i SP-om prema kojem će kandidati iz SNSD-a biti zajednički.\n“To znači da ćemo, osim još nekih partija kao što je Ujedinjena Srpska, napraviti širi patriotski blok naspram bosanskog bloka koji predstavlja Savez za promjene. Vjerujemo da će ljudi napraviti ozbiljnu razliku. Očekujemo veliku istorijsku pobjedu”, rekao je Dodik.\nOn je istakao da SNSD očekuje 370.000 glasova za srpskog člana Predsjedništva i predsjednika Republike Srpske, kao i 300.000 glasova za podršku listama za Narodnu skupštinu i nešto više za Predstavnički dom Parlamentrne skupštine BiH.\n“Želimo sa našim koalicionim partnerima da izgradimo moguću zajedničku listu za Predstavnički dom, da pokažemo da SNSD, imajući u vidu dugogodišnje učešće u vlasti, nije izgubio snagu i da je jedna od najvažnijih političkih partija u RS i BiH”, naveo je Dodik.\nDodik je rekao da su obavljene unutarstranačke konsultacije koje su dovele do jednoglasne odluke o kandidaturama i programa aktivnosti stranke u predstojećem periodu.\nOn je dodao da je ponosan što su uspjeli da, bez obzira na spekulacije, zadrže značajan nivo unutrašnje partijske discipline u vezi sa raspravama koje su imali.\nDodik je naglasio da su utvrdili i slogan koji glasi “Pod zastavom Srpske”, a koji u osnovi ima Republiku Srpsku i odnos SNSD-a prema njoj.\nOn je naveo da je SNSD u protekla tri mjeseca imao najveći priliv članova od kada postoji, odnosno 4.500 novih članova, što znači da ova stranka danas ima 189.000 članova, od kojih su oko 50 posto žene.\n“Imamo snagu, imamo 67 opštinskih odbora, gradske odbore, 2.000 mjesnih odbora koji pokrivaju gotovo svako biračko mjesto u RS i motivacijom koju sada stvaramo angažovat ćemo svakog našeg pripadnika da baš u izborima da sve od sebe i napravimo veliki rezultat”, rekao je Dodik.\nOn je ponovio da je uvjeren u svoju i pobjedu Cvijanović, ali i SNSD-a.\nKandidat SNSD-a za predsjednicu Republike Srpske Željka Cvijanović istakla je da je i velika odgovornost i velika čast biti kandidat SNSD-a i postojeće koalicije za predsjednika Republike Srpske.\n“Politika koju mi vodimo sasvim je jasna, to je jaka i stabilna Republika Srpska, očuvane, jake i kapacitirane institucije, prostor za sve naše građane ovdje i ja sam duboko svjesna svega onoga što su političke smjernice i politički okvir za djelovanje SNSD-a”, poručila je Cvijanović.\nOna je naglasila da stranka dugo godina radi kao tim, te da danas sa ljudima na organima partije nije bilo poteškoća u komuniciranju zato što su već odavno na istom zadatku i politički apsolutno svjesni šta su imperativi u njihovom političkom radu.\n“Sigurna sam da sad kad smo ušli u jednu stabilnu finansijsku situaciju, kad više nemamo izazova te vrste, možemo u potpunosti i kao društvo, a posebno institucije vlasti, da se posvetimo jačanju Republike Srpske”, rekla je Cvijanovićeva.\nOna je navela da su Republika Srpska i njene institucije glavni politički cilj, te da će opravdati povjerenje partije i građana. (Srna)\nKljučne riječi: izdvojeno, Milorad Dodik, SNSD


Izvor: Agencije, USS „Sloga“, 25. januar 2016.\nFoto-video: USS „Sloga“. –\nNa protestu „Novinari ne kleče“ u Beogradu, oko 200 novinara, fotoreportera i građana okupilo se ispred Vlade Srbije.\nProglas inicijative „Novinari ne kleče“ pročitala je novinarka Balkanske regionalne mreže za istraživačko novinarstvo Jelena Veljković.\nU proglasu se traži da ministar unutrašnjih poslova Nebojša Stefanović prestane da zastrašuje javnost i vrši pritisak na medije, kao i da prestane da komentariše istrage.\nTraži se i da tužilaštvo što pre ispita navode iz prijave podnete protiv ministra Stefanovića. Dalje se traži i da se pokrene postupak protiv onih koji su, ili koji su pokušavali da prinude novinare da se učlane u Srpsku naprednu stranku kako bi zadržali svoja radna mesta.\nIstakao je da se ovim Zakonom degradira fotografska profesija, ali i prava građana Srbije i dodao da je neistina da je zakon potrebno promeniti jer nije u skladu sa evropskim standardima, kao i da je potpuno neshvatljivo zašto se zakon usvaja po hitnoj proceduri, kada se ona primenjuje samo u uslovima kada neki događaji ugrožavaju zdravlje građana ili bezbednost države.\nNa kraju protesta karikaturista Marko Somborac svečano je presekao roze vrpcu na fotografiji „Makete smene Gašića“ i objavio fazu 1A postavljanja makete.\n„Maketu su u potpunosti izradile domaće firme, a finansiraju je naši arapski prijatelji. Mi smo doneli plakat, a original će biti postavljen u zgradi Geozavoda i biće otvoren za posetioce devet dana pre roka“, rekao je Somborac.\nProtest medijskih radnika „Novinari ne kleče“ su od samog početka podržali Udruženi sindikati Srbije „Sloga“, a večerašnji skup podržali su svojim prisustvom predsednik Sloge Željko Veselinović i potpredsednik Vladimir Radosavljević.\nSkupu je prisustvovala i predsednica Sindikata novinara Srbije Dragana Čabarkapa.\nNAZAD: Policajac Ivan Dedović štrajkuje glađu!\nNAPRED: Ne kleči, Ljubisave!


Nemačka protiv plana Evropske unije - 22.06.2022, Sputnik Srbija\nNemačka protiv plana Evropske unije\nNemačka vlada neće pristati na planove Evropske unije da se efektivno zabrani prodaja novih automobila sa motorima s unutrašnjim sagorevanjem od 2035. godine... 22.06.2022, Sputnik Srbija\nU obraćanju na jednom događaju nemačkog Udruženja industrije BDI u utorak, Lindner je rekao da će i dalje biti tržišnih niša za motore sa unutrašnjim sagorevanjem, da je predložena zabrana pogrešna i da vlada neće pristati na taj evropski zakon, prenosi Rojters.U nastojanju da se smanje emisije gasova koji zagrevaju planetu za 55 odsto do 2030. godine u odnosu na nivoe iz 1990, Evropska komisija je predložila stoprocentno smanjenje emisije CO2 iz novih automobila do 2035. To znači da od tada ne bi bila dozvoljena prodaja vozila s motorima sa unutrašnjim sagorevanjem.Poslanici Evropskog parlamenta podržali su taj predlog ovog meseca, uoči početka pregovora sa zemljama članicama EU o konačnoj verziji zakona.Lindner, član stranke Slobodnih demokrata, koja deli vlast sa Socijaldemokratama i Zelenima, rekao je da će Nemačka ipak i dalje biti vodeće tržište u regionu za električna vozila, prenosi Tanjug.\nsvet, evropa, ekonomija, evropska unija (eu), automobili, nemačka\nNemačka vlada neće pristati na planove Evropske unije da se efektivno zabrani prodaja novih automobila sa motorima s unutrašnjim sagorevanjem od 2035. godine, izjavio je ministar finansija Kristijan Lindner.\nU obraćanju na jednom događaju nemačkog Udruženja industrije BDI u utorak, Lindner je rekao da će i dalje biti tržišnih niša za motore sa unutrašnjim sagorevanjem, da je predložena zabrana pogrešna i da vlada neće pristati na taj evropski zakon, prenosi Rojters.\nU nastojanju da se smanje emisije gasova koji zagrevaju planetu za 55 odsto do 2030. godine u odnosu na nivoe iz 1990, Evropska komisija je predložila stoprocentno smanjenje emisije CO2 iz novih automobila do 2035. To znači da od tada ne bi bila dozvoljena prodaja vozila s motorima sa unutrašnjim sagorevanjem.\nPoslanici Evropskog parlamenta podržali su taj predlog ovog meseca, uoči početka pregovora sa zemljama članicama EU o konačnoj verziji zakona.\nLindner, član stranke Slobodnih demokrata, koja deli vlast sa Socijaldemokratama i Zelenima, rekao je da će Nemačka ipak i dalje biti vodeće tržište u regionu za električna vozila, prenosi Tanjug.


UČESNICI PROTESTA PROTIV MINI HIDROCENTRALA U PIROTU PORUČILI DA NE DAJU REKE\nU Pirotu protiv izgradnje malih hidrocentrala protestvovalo više stotina članova organizacija za zaštitu prirode i građana iz više gradova u Srbiji.\nUčesnici protesta su poručili da neče dozvoliti da se nastavi dalje izgradnja mini hidrocentrala jer su “pojedine planinske reke već nestale, a u opasnosti su I ostale”.\nKoncepcija gradnje mini hidroelektrala jedan potpuno pogrešan pristup u obezbeđivanju energije iz obnovljivih izvora, jer to su objekti koji u energetskom bilansu donose jako malo i imaju nemerljive ekološke štete- kazao je dekan Šumarskog fakulteta u Beogradu Ratko Ristić.\nOn je precizirao da je pravi cilj pojedinaca i interesnih grupa.\nStara planina se trenutno nalazi u svim gradovima Srbije, ljudi su prepoznali da moraju da brane ono što je nama praktično jedino preostalo, a to je naša voda, naše reke-poručio je Aleksandar Jovanović Ćuta, jedan od pokretača inicijative „Odbranimo reke Stare planine“.\nViše stotina članova organizacija za zaštitu prirode i građana iz više gradova u Srbiji protestvovali su danas u Pirotu protiv izgradnje malih hidrocentrala na planinskim rekama.\n-Ta pojava je proteklih godina uzela maha. Pojedine planinske reke su već nestale, a velika opasnost preti i ostalim rekama-poručili su građani na protestu pod sloganom\n„Reci ne za MHE“.\nUčesnici protesta su poručili da neće dozvoliti da se nastavi izgradnja mini hidroelektrana na Staroj planini, ali i na drugim planinama i rekama u Srbiji nastavi.\nOni su rekli da im je cilj da, pre svega, animiraju javnost, ali i da očekuju da vlast u Pirotu odustane od prostornog plana prema kojem je predviđeno da na rekama na Staroj planini bude izgrađeno 58 mini hidroelektrana.\n-Građani Srbije treba da znaju da je koncepcija gradnje mini hidroelektrala jedan potpuno pogrešan pristup u obezbeđivanju energije iz obnovljivih izvora, jer to su objekti koji u energetskom bilansu donose jako malo i imaju nemerljive ekološke štete- kazao je dekan Šumarskog fakulteta u Beogradu Ratko Ristić.\nOn je ocenio da je pravi cilj izgradnje tih malij hidrocentrala bogaćenje pojedinaca i interesnih grupa, a to plaćaju svi građani Srbije.\nAleksandar Jovanović Ćuta, jedan od pokretača inicijative „Odbranimo reke Stare planine“ naglasio je da su ljudi prepoznali da resursi vode moraju da se odbrane.\n-Stara planina ante portas! Stara planina se trenutno nalazi u svim gradovima Srbije, ljudi su prepoznali da moraju da brane ono što je nama praktično jedino preostalo, a to je naša voda, naše reke-poručio je Jovanović.\nUčesnici protesta su zviždali protiv investitora, a na skupu su nosili transparente “ voda na slobodu”, “ reke su ničije, reke su božje”, “ ubice reka dalje odavde”…\nMEŠTANI SA STARE PLANINE GODINAMA BRANE SVOJE REKE\nMeštani sa Stare planine godinama pokušavaju da zaštite svoje reke protestima, peticijama I sastancima sa nadležnim institucijama.\nNedavno su aktivisti Udruženja “ Odbranimo reke Stare planine” su Rudinjsku reku vratili u njeno prirodno korito.\nUpravni sud je odobrio investitoru da gradi mini hidrocentrale “Pakleštica” na reci Visočica na Staroj planini, čime je odbacio rešenje Ministarstva za zaštitu prirode koje je predložilo zabranu izgradnje malih hidrocentrala.


Olimpijski sat na Terazijama odbrojava 30 dana do početka drugih Evropskih igara - ATA Stars\nOlimpijski sat na Terazijama odbrojava 30 dana do početka drugih Evropskih igara\nHome/cVesti - sportovi/Olimpizam/Olimpijski sat na Terazijama odbrojava 30 dana do početka drugih Evropskih igara\nKod Olimpijskog sata na Terazijama, danas je obeleženo 30 dana do otvaranja drugih Evropskih igara u Minsku, u prisustvu strelkinje Zorane Arunović, karatiste Slobodana Bitevića i predsednika Olimpijskog komiteta Srbije Božidara Maljkovića.\nPredsednik olimpijskog komiteta Srbije Božidar Maljković istakao je da je Minsk važna stanica na putu za Tokijo: „Ove igre biće kvalifikacionog karaktera za Tokio 2020. U čak 8 sportova, koji će biti na programu, sportisti Srbije će moći da se bore bilo za direktan plasman, bilo kvalifikacione bodove za Olimpijske igre. Na prvim Igrama održanim u Bakuu tim Srbije zauzeo je visoko 12. mesto u ukupnom plasmanu, sa ukupno 15 medalja od čega čak 8 zlatnih. U timu koji će braniti boje naše zemlje u Minsku biće osvajači evropskih i svetskih odličja. Siguran sam da će biti najbolji kada bude najpotrebnije i da će obradovati sebe, nas i sve one koji ih podržavaju.“\nOdbrojavanje na Olimpijskom satu, poslednjih 30 dana do Evropskih igara u Minsku, zajedno su startovali aktuelna vicešampionka Sveta u streljaštvu Zorana Arunović, karatista, aktuelni vicešampion Evrope Slobodan Bitević i predsednik OKS Božidar Maljković.\nPovezana vest: Manojlović potpredsedik ENGSO\nVicešampionka sveta, devojka koja je otpočela građenje tima Srbije za Tokio osvojenom prvom kvotom za našu streljačku reprezentaciju Zorana Arunović rekla je: „Mi strelci smo se iz Bakua vratili sa 4 zlatne medalje i iskustvo sa Evropskih igara je neprocenjivo. U Minsk ne idemo sa ništa manjim anbicijama, ali je važno da kažem i da su za strelce Evropske igre kvalifikaciono takmičenje za Tokio tako da će sve zemlje doći u najačim sastavima.“\nKaratista Slobodan Bitević, aktuelni vicešampion Evrope, reko je: „Iz Bakua smo se Marko Antić i ja vratili kući sa dva četvrta mesta. Za mene lično Minsk će biti kao revanš za tu za malo izgubljenu medalju. Predolimpijska je godina i sve reprezentacije će doći u najjačim sastavima. Sem mene u karateu će Srbiju predstavljati i aktuelna Svetska šampionka Jovana Preković. Spremni smo i jedva čekamo da prođe preostalih 30 dana.“\nDogađaju su prisustvovali i potpredsednik OKS Žarko Zećević i generalni sekretar Đorđe Višacki.\nPovezana vest: PARAOLIMPIJADA 2012, Mitrović osmi u bacanju kugle\nDruge Evropske igre održaće se od 21. dо 30. juna 2019. godine u Minsku (Belorusija).\nSportisti Evrope takmičiće se u 15 sportova i 23 discipline.\nTim Srbije za Minsk trenutno broji 65 sportista u 12 sportova, koji su ispunili kriterijume međunarodnih federacija, kao i interne kriterijume OKS i to u: basketu 3×3 (muški i ženski tim), biciklizmu, boksu, badmintonu, džudou, kajaku, karateu, rvanju, sambou, stonom tenisu, streljaštvu i streličastvu.\nPovezana vest: ZOI SOČI 2014, Tim Srbije u Sočiju sastavljen od 8 sportista u 5 sportova\nOd sportista Srbije u Minsku će šansu da se direktno kvalifikuju za Olimpijske igre TOKIO 2020 imati strelci, biciklisti i stonoteniseri, odnosno indirektno streličari, bokseri, badmintonci, džudisti i karatisti.\nU džudou, boksu i kajaku Evropske igre će biti i zvanično Evropsko prvenstvo.\nBy ATA Stars Redakcija|2019-05-22T22:45:19+01:00maj 22nd, 2019|Olimpizam|0 Comments\nMedvedev: Hronična antiruska histerija\nWADA suspendovala Rusiju na četiri godine\nMOK obećao 10 miliona dolara za borbu protiv doping\nOtvoren 15. EYOF u Bakuu, zastavu Srbije nosila Nina Stanisavljević